Null problem - la renta vegn y
39
Benni:
("carsina" il baditschun dalla Gierina) Il baditschun entscheivi schon
puspei a penderlar empau.
Gierina:
Tucca buca en mei!
Tgetgel:
(si per il Gieri) Godzilla histerica...?
Gieri:
(respira grev)
Gierina:
Tgei tier?
Tgetgel:
In monster nimfomanic...???
Gierina:
Godzilla, - nimfomanic....?
Benni:
Dieuspertgiripopo - jeu capeschel nuot....
Gierina:
(si per il Benni) Ti vas pli e pli fetg silla gnarva a mi! Svanescha immediat!
Ussa vi jeu tschintschar cun miu um.
Tgetgel:
(surprius) Quei fagessen nus tuts bugen. Aber eba "cura che l'ura ei
cheu".
Benni:
Gie, far cura fagess jeu ussa era bugen - lunsch naven ....
Gieri:
(solemn) Con bugen che tuts tschintschassen aunc ina gada cun el. (sin
bargir) In pèr plaids finals, plaids da cumiau. Oh co quei fuss bi. (si per il
Benni) Neve, quei fuss confiert e consolaziun per nossas olmas.
Benni:
Oh, gie! Aber tuppamein consoleschi buca. (vul svanir)
Gierina:
Da tgei tschintscheis vus insumma? - Benni!!
Benni:
(singlutta) Quei pauper Benni - da lez tschintschein nus gie. - Tgei eisi
ussa cul caffè?
Trost:
(stat en pei) A mi empurtassi veramein nuot...
Gierina:
(cuort) Stei cheu!
Trost:
En quei cass ... (sesa puspei)
Tgetgel:
Cun in caffè - leischnan era quels biscuits bia meglier....
Gierina:
(si per il Gieri) Jeu less finalmein ver naven el.
Gieri:
Tgi?
Gierina:
Il Benni!
Tgetgel:
(cun sgarschur) Fagei buca puccau!
Gieri:
Stuessen nus buca aunc salvar el in techet ord pietad?
Gierina:
Na, quei fa vegnir mei miez balurda ch'el ei sc'in spért dapertut en casa.
Sc'in tuffien smisereivel.
Tgetgel:
Ts TS - Aschia tschontsch'ins aber buca, buna dunna.
Gierina:
(si per il Tgetgel) Jeu sun buca vossa buna dunna! (si per il Gieri) Mia
pazienzia ei a fin! Sche quei kiffer svanescha buca immediat, lu bett'jeu
mezza ora sin via el.
Tgetgel:
Veis vus atgnamein insumma buca cumpassiun?
Gierina:
Pertgei?


Null problem - la renta vegn y
40
Tgetgel:
(tegn mauns a Diu) Cul pauper Benni.
Gierina:
Gliez era aunc. Jeu haiel oz in miserabel di. E tgei fa el, ha? El
smarschescha quasi en stiva e tuffenta l'atmosfera.
Tgetgel:
Na zatgei aschia .... quei fa piarder ils plaids.
Gierina:
Giebein. Ditg hai jeu detg nuot, cuschiu e miers sils dents - aber zacu
basti. Jeu hai avunda! Dapi jamnas schluet'el per la habitaziun entuorn,
paga buca tscheins, sesa vid nossa meisa, schai sil sofa....
Benni:
Jeu mon a far caffè.
Trost:
(leva en pei) Jeu vess ussa nuot encunter.
Gierina:
(mira pitgiv sin ella, senza dir plaid)
Trost:
En quei cass .... (sesa puspei)
Benni:
Ella frestgera hai era aunc ina buna butteglia vin alv.
Tgetgel:
Eisi buca aunc empau baul per alcohol, signur Appenzeller?
Benni:
Ins sa mai cura ch'igl ei memia tard. Vegni signur Tgetgel, nus buin in.
(cumplementescha el en cuschina)

28. scena:
Aug Otti, Gieri, dr. Trost, Gierina

Gieri:
(sbatta igl esch davos il Benni ed il Tgetgel)  Schia...!
Gierina:
(muossa en direcziun dalla cuschina) Daco enquera quel mei?
Gieri:
Quel enquera buca tei. (muossa silla Trost) Aber daco enquera quella
mei?
Trost:
Fetsch jeu buca.
Gieri:
Veis vus buca dumandau avon, nua ch'il signur Tschuor seigi?
Gierina:
Ed il Tgetgel ha dumandau avon, nua che la dunna Tschuor seigi!
Trost:
(si per il Gieri)  Vus essas buca il signur Tschuor ch'jeu tscherchel.
Gieri:
(si per la Gierina) E ti eis buca la dunna Tschuor ch'il Tgetgel enquera.
Trost:
(si per il Gieri) Vus veis pia era num Tschuor?
Gieri/Gierina:  (ensemen) GIE.
Trost:
(sesa giu) Aha, en quei cass ...
Gierina:
Il Tgetgel ei pia digl uffeci da sanadad?
Gieri:
Gie.
Gierina:
Ch'ha sprizzau cheu pervia dalla grippa d'utschals? (sesa sillas combas
digl Otti che schai sil sofa sut la cozza. Seglia en pei cun in griu) E tgi ei
quei?
Trost:
Il signur Tschuor!
Gierina:
(sdrappa naven la cozza) Tgei giavel eisi/sei cun quel?

S-COON 1-4_Null problem - la renta vegn_(sr) y


Null problem - la renta vegn y
41
Gieri:
In esch ha mess per tiara el!
Gierina:
En resti suten?
Gieri:
Has ti forsa buca en?
Trost:
El veva schon en schi pauc cura ch'jeu sun vegnida.
Gieri:
El leva grad trer en zatgei auter. El ha vuliu far empristar mei zatgei che
va a prau.
Gierina:
Aha! Da tias (savend) "caussas?"
Gieri:
Mintgaton ha el semplamein gust ed il basegns da, da midar il style.
Gierina:
Salva per tei ils detagls.
Trost:
(crei ussa da saver, tgi ch'il Gieri ei) Aha, ussa bein - el ei en quei cass igl
aug Otti!
Gierina:
Clar che quei ei igl aug Otti.
Trost:
Bien, fetg bien.
Gierina:
(si per il Gieri)  Di ina gada, seturpegias Ti insumma buca?
Gieri:
Jeu, daco vess jeu da seturpegiar?
Gierina:
Atgnamein vess jeu gie giu da saver che zatgei aschia seigi il motiv che ti
has calau da fimar pipa.
Trost:
Dunna Tschuor. La casualitad denter il stan da vies um ed il fimar pipa
digl aug Otti ei insumma buca congruents, silpli diametral....
Gierina:
Igl aug Otti ha mai fimau pipa.
Trosts:
(trubistgada)  ÄÄH...
Gieri:
Ussa galoppescha tia fantasia aber taffer per vias puleinas.
Gierina:
(si per il Gieri) E dau ballapei has ti era aunc - ti purschi! Sport da
squadra! Gl'emprem dar balla, lu far la duscha!
Gieri:
Gliez ei bein buca scumandau, ni? Quei fan tschiensmelli en Svizra.
Trost:
Jeu crei buca ch'ei seigi relevont en quei connex - sch'igl aug Otti ha dau
balla ina gada ni buca.
Gierina:
Igl aug Otti ha mai dau balla!
Trost:
(si per il Gieri) Vus essas aber schon segirs che vus essas in Tschuor?
Gieri/Gierina:  (ensemen) GIE.
Trost:
(aunc pli trubistgada) Ussa hai jeu tuttina in tec ina confusiun...
Gierina:
(si per il Gieri) Co has Ti saviu far da quei?
Gieri:
Far tgei?
Gierina:
Tgei creis ti insumma ch'ina dunna sto tertgar sch'ella scuviera enzatgei
aschia?
Gieri:
Tgei has scuvretg?
Gierina:
Buca damonda schi tup, ti TUNTA.


Null problem - la renta vegn y
42
Gieri:
(emprova da rispunder, damogna aber ora buca plaid)

29. scena
Aug Otti, Gieri, Dr. Trost, Gierina, Susi Nezza

Susi:
(vegn ord la stanza da magliar) Nus fussen schi lunsch. Nua ei il signur
Appenzeller? Jeu manegel il junior!?
Gieri:
El ei ius - e vus saveis ussa era ir!
Susi:
Buca aunc diltut, na, na.
Trost:
Ha igl aug Otti tut tenor aunc in frar?
Susi:
Gie, el veva in frar schumellin - il Benni.
Trost:
Gie, quei savess esser ....
Gierina:
????
Trost:
Lu eisi pli probabel stau il frar schumellin ch'ha fimau pipa e dau ballapei.
(fa notizias)
Tuts:
(miran silla Trost)
Trost:
Jeu crei ch'jeu drovi in bloc pli grond. (cuora en combra)

30. scena:
Aug Otti, Gieri, Gierina, Susi Nezza

Gieri:
(si per la Susi)  Tgei leis vus insumma aunc cheu?
Susi:
Da vus insumma nuot. Jeu sun mo vegnida pervia dil signur Appenzeller.
Gierina:
Pervia dil....?
Susi:
Giebein, pervia dil telefonat d'oz endamaun.
Gierina:
(crei ch'ella hagi la Sonja, la spusa dil Benni avon ella) Aha, pervia dil
telefonat dad oz endamaun... en quei cass essas vus sia... (il num vegn
buca grad endamen)  Ussa eisi clar, vus essas....!
Susi:
Gie...
Gieri:
Gie, quei eis ella/s'ella!
Gierina:
Vus stueis perstgisar ch'jeu sun stada empau malhoflia.
Susi:
Cura?
Gieri:
Per ella eis ti insumma buca stada malhoflia!
Gierina:
(pren plein entusiassem ils mauns dalla Susi) Jeu hai grond plascher da
finalmein veser vus ina gada.
Susi:
ÄÄÄHH?
Gierina:
El ha raquintau ton da vus. Quei ei ussa ina flotta surpresa.
Susi:
Jeu crei che vus...


Null problem - la renta vegn y
43
Gieri:
Gie, propi ina biala surpresa, neve - quei vessen nus mai spitgau, ina tala
surpresa...
Gierina:
Nus vein gie tertgau omisdus che nus vesien vus pér venderdis.
Susi:
????
Gierina:
En baselgia!
Susi:
Ah aschia - venderdis en baselgia. (plein sentiment) Deplorablamein sai
jeu buca esser leu.
Gierina:
Tgei! Buca?
Susi:
Jeu hai avon tut zatgei auter.
Gierina:
Sa il Benni da quei?
Susi:
Na, daco?
Gierina:
Vul quei dir ch'il Benni gnanc sa che vus vegnis buca en baselgia
venderdis?
Susi:
(desinteressada aber hoflia) Manegeis che nus stuessen dir quei ad el?
Gieri:
(si per la Susi)  Na, na quei ei buca schi impurtont. El vesa lu schon...
Gierina:
Clar ch'igl ei impurtont!
Susi:
Daco?
Gieri:
(si per la Gierina)  Dacooo?
Gierina:
Quei mazza el.
Susi:
Tgi?
Gierina:
Il Benni, tgi auter?
Susi:
Il Benni ei morts - over and out!
Gierina:
TGEIII?
Gieri:
(si per la Susi) Hajajaj, ping e peng, aschi direct vegn ins toh buca cun ina
da quellas novas! (si per la Gierina) Per certa glieud (muossa silla Susi)
eis el morts. Pils auters datti in seveser, x-zacu suenter la levada.
Gierina:
(si per la Susi) Vus veis buc stel cor - nul sensibladad - gliez stoi jeu
schon dir.
Susi:
Jeu?
Gierina:
Ier veis aunc engirau carezia e fideivladad tochen en perpeten ed oz hai
schon num: morts ed emblidaus - over and out.
Susi:
Aber igl ei toh aschia che...?
Gierina:
Pli probabel veis vus schon in auter?
Susi:
Il signur Märki...
Gierina:
Aha, Märki ha el num.
Susi:
Hallo Vus! Jeu sun buca vegnida cheu per schar permalar!
Gieri:
Sche lu mei halt zanuauter!


Null problem - la renta vegn y
44
Susi:
Ooooo! (va vietia ella stanza da magliar)
Gieri:
(sbatta igl esch davos ella)

31. scena:
Aug Otti, Gieri, Gierina, dr. Trost

Gierina:
Ina schluonza nunpusseivla.
Gieri:
Sgarscheivel.
Gierina:
Malsimpatica dall'emprema egliada! Quella duei svanir subito. Tuts
ensemen dueien svanir. Aber T-T! (Té-Té)
Gieri:
T-T?
Gierina:
Tempo Teufel!
Trost:
(vegn ord combra) Dunna Tschuor, jeu crei ch'ei fuss pli opportun da
vegnir in'autra gada sperasora - lu, cura che vus essas puspei
sequietada.
Gierina:
Nuot! Jeu vi sclarir quei aunc OZ! (si per il Gieri)  Nus vein da discuorer in
cun l'auter!
Gieri:
Vein nus?
Trost:
Vein nus?
Gierina:
Gie, da tia mumma!
Gieri:
Da mia mumma?
Gierina:
(entscheiva a bargir) E sur da ses pèzs gigants! (cuora en combra)
Trost:
(vul dir zatgei - va lu denton suenter alla Gierina) Perstgisei.. (svanescha
en combra)

32. scena
Aug Otti, Gieri, Benni

Otti:
(sesedesta) Ei mia vestgadira ussa cheu? (va puspei vi da mauls)
Gieri:
(emprova da destadar el)  Otti! Aug Otti! (scrola el senza success, cuora
agl esch-cuschina, arva e cloma da cuschina en) Benni!
Benni:
(cumpara sil pass digl esch)  Il Benni ei schon daditg morts! (svanescha
puspei)
Gieri:
Lu pia "Max, ti fegl dil Benni". Neu immediat!
Benni:
(cumpara puspei)  Jeu sun occupaus. Jeu hai da derscher en vin alv. (Il
Tgetgel conta davos el. "Vivat, floreat, vivat, floreat, crescat" (Juhe pg
116)


Null problem - la renta vegn y
45
Gieri:
(trai il Benni ord cuschina e cloma dad esch en)  Mo in pign mument!
Signur Tgetgel, bui aunc in dus schlucs. Viva! (sbatta igl esch)  Benni, igl
aug Otti ei levaus da mort en veta.
Benni:
Lu ei el ussa in zombi!
Gieri:
(dat precautamein sillas vestas digl aug Otti)  Aug Otti, vai puspei
meglier?
Otti:
(buca diltut neunavon)  Jeu vi ir a letg. (va puspei vi da mauls ella
bratscha dil Gieri)
Gieri:
So, aug Otti, sepren ensemen!
Benni:
(dat puspei precautamein sillas vestas dad el) Hei, buca far schlapp - ti
stos viver vinavon!!

33. scena:
Aug Otti, Gieri, Benni, Tgetgel

Tgetgel:
(vegn ord cuschina, in migiel vin enta maun, vul dir enzatgei, vesa lu aber,
tgei ch'il Benni fa cugl aug Otti)
Tgetgel:
Per l'amur da Diu, tgei fageis vus cheu cun quei pauper signur Tschuor
permiert?
Benni:
Quei ei per ch'el survegni puspei empau colur sillas vestas.
Gieri:
Il Max ha quitau ch'el seigi bravameins bleihs.
Tgetgel:
Fussi buca pli prudent da schar far quellas lavus il signur Della Morte digl
institut da sepultura?
Gieri:
(dat giu per la detta al Benni e muossa da schar star la "bara")  Bein,
bein.
Tgetgel:
Aber in problem hai jeu schon aunc!
Gieri:
Aba, ei ha aunc dapli butteglias giun tschaler.
Tgetgel:
Fetg gentil da vus aber jeu stoi telefonar ussa alla dunna Capeder-
Andriuet. (stenda il bratsch per prender il tgiern dil telefon)
Gieri:
Leis propi era aunc engreviar ella cun quella fatschenta?
Tgetgel:
Jeu stoi schon esser corrects ed annunziar agl uffeci che la dunna
Tschuor seigi buca d'anflar.
Gieri:
Gie matei schon! Nossa locatura ei cheu en in quart d'ura.
Tgetgel:
Essas segirs?
Gieri:
Gie, tschien per tschien segirs. (studegia, lu spert) Ella ei vid lavar resti.
Tgetgel:
À propos resti: Vossa maschina da lavar scadeina ... tut da far tema.
(balbegia) Pli probabel la..la...la ... la la trumla.
Gieri:
Vus essas gie in veritabel expert - savesses buca urentar ina gada quella
maschina da rudien?


Null problem - la renta vegn y
46
Tgetgel:
(cun plascher) Astgel jeu propi?
Gieri:
Gie, segir...
Tgetgel:
(va en cuschina)  Ussa vegn jeu aber, ti schlampa...
Benni:
Co duess tia dunna s'entupar cul Tgetgel! Ti vegns mai da far che la
Gierina gida tei?
Gieri:
Gliez sai jeu era! Perquei stuein nus clamar ussa igl aug Otti da mort en
veta. - Nus targein en ad el in vestgiu da gravidonza, mettein si ina
perucca e vendin el sco dunna Tschuor. (emprova da destadar igl Otti)
Benni:
Eis ti ussa diltut balla balla?? Far digl aug Otti tia dunna??
Gieri:
Buca mia dunna - jeu sun gie il Märki. Igl aug Otti ei la vieua Tschuor.
Benni:
Quei ei battiu!
Gieri:
(muossa sigl Otti)  Quel vegn buca neunavon. Nua ei il grappa?
Benni:
Vein nus buca. (muossa sil sac da miardas) Jeu hai tertgau ch'ei mondi
forsa cun quel. En quel hai il material dalla tualetta da giats dad ier.
Gieri:
(survegn miez schliet) Dall'jamna vargada!
Benni/Gieri:  (fredan vid il sac, lu ensemen) Uääää!!! (els emprovan da dumignar il tgau
digl aug Otti el sac)

34. scena:
Aug Otti, Gieri, Benni, Della Morte

Della Morte: (vegn ord la stanza da magliar) Per l'amur da Diu, tgei fageis vus cheu?
Gieri:
Nus vein tertgau ch'el stoppi rietscher.
Della Morte: Tgei pulenta! In miert! Nus vein preparau tut e mettein ussa el
pascheivlamein sin meisa ella stanza da magliar.
Gieri:
Vus astgeis buca metter el en leu!
Della Morte: Pertgei buca?
Gieri:
La dunna Appenzeller ha envidau entgins amitgs a tscheina e quei
vesess ora mal, sch'il signur Appenzeller schischess sin meisa.
Della Morte: Mes signurs - ei fuss il meglier per in e scadin sch'jeu prendess la bara
cun mei.
Gieri/Benni:  (impedeschan ensemen il Della Morte da s'avischinar agl aug Otti)  NA!
Della Morte: Aber mes signurs, jeu supplicheschel vus...
Benni:
(embratscha igl aug Otti) Vus astgeis buca prender miu bab cun vus.
Buca avon che la famiglia hagi priu cumiau dad el. Per exempel....
Gieri:
(scutina) La sora Rosmarie.
Benni:
La sora Rosmarie.
Gieri:
(scutina) Il frar Albert.


Null problem - la renta vegn y
47
Benni:
Il frar Albert.
Gieri:
(scutina) L'ond'Anna.
Benni:
Hosanna!!
Gieri:
Vegnir mess en bara en sia combra, quei ei stau siu davos giavisch.
Della Morte: Bien pia, lu portel jeu si el. (semeina)
Otti:
(vegn tuttenina neunavon ella bratscha dil Benni)  Tgau ti! (va puspei vi
da mauls)
Della Morte: (ha buca viu quei e semeina puspei en direcziun digl aug Otti)
Benni:
Tgau ti!
Della Morte: (hofli) Hallo, signur Appenzeller. (va ella stanza da magliar)
Gieri:
(emprova da destadar igl aug Otti)  Aug Otti! Huhu!!! Levar!
Benni:
Quei porta nuot - ed insumma, mira ina gada sin quel. Quel sa mai e pli
mai giugar tia dunna!
Gieri:
Sche ti has raschun, lu has ti raschun! Nus stuein dar si l'idea ch'igl aug
Otti savess giugar mia dunna!
Benni:
Dieus sei ludaus!
Gieri:
Ti has da surprender quei job!
Benni:
Jeu hai saviu che ti seigies da miu meini...(capescha) JEU?
Gieri:
Ti dattas la Gierina, giebein! (fultscha vestgadira sut il bratsch dil Benni)
Avanti popolo! En quellas lumpas enconuscha il Tgetgel garantiu buca pli
tei. Ed insumma ha el gleiti intus ina entia butteglia vin alv.

35. scena:
Aug Otti, Gieri, Benni, Gierina, dr. Trost

Gierina:
(vegn ord combra e scutina da quei carin) Gieri-tschutti!
Gieri:
Gie, tschutta?
Gierina:
La frau docter Trost less tschintschar cun nus dus .... en combra ...
(detschiert)  Immediat!
Trost:
(vegn sin esch-combra)  Atgnamein hai jeu proponiu da vegnir sperasora
in mument pli adattau!
Gierina:
(si per il Gieri) USSA!
Gieri:
Nus vein aunc adina visetas.
Trost:
Vus veis aunc adina visetas.
Gierina:
(si per la Trost) USSA!
Trost:
En quei cass.... (va anavos en combra)
Gierina:
Jeu spetgel aunc exact tschun minutas e lu bettel jeu mezza gl'entir
bagaschi ord hetta!


Null problem - la renta vegn y
48
Gieri:
Il Benni ei soviso grad per ir. (stregn)  Neve Benni, ti has vuliu ir e trer en
zatgei pli cumadeivel! (sut vusch) Ni pagar il tscheins-casa?
Benni:
Tia veglia daventi! (va spert da zuler ora)

36. scena
Aug Otti, Gieri, Gierina, Susi Nezza

Susi:
(vegn ord la stanza da magliar cun in cuolm cozzas da meisa)
Gierina:
(si per la Susi)  Giuado!
Susi:
Jeu sai zuar buca tgi che vus essas - aber vus levgeis buca grad mia
lavur!
Gierina:
Jeu sun la locatura dil Benni.
Susi:
Lu saveis gie sequietar - il Benni ei buca pli ditg cheu!
Gierina:
Ei quei ina empermischun?
Susi:
(vul ir en zuler)
Gierina:
Nua leis ir cun quei?
Susi:
Jeu adempleschel siu fervent giavisch e mon cun el sin combra. (giu)

37. scena:
aug Otti, Gieri, Gierina, Della Morte

Della Morte: (vegn ord la stanza da magliar) Nus essan grad schi lunsch - Jeu sperel
mo ch'il signur Appenzeller junior damogni la caussa. Jeu crei ch'il schoc
seigi ius in toc pli profund che quei ch'el vul dar tier.
Gieri:
Bia pli profund.
Gierina:
Tgei schoc? (sedrezza al Della Morte) Tgei ei insumma schabegiau?
Gieri:
Nuot che vess d'interessar tei.
Della Morte: Il bab dil signur Appenzeller ei morts.
Gieri:
(vilau/sut vusch enviers il Della Morte) Bucca largia!! (si per la Gierina)
Gie, deplorablamein. Tut surura.
Della Morte: Oz endamaun.
Gierina:
Aber il Benni ha detg buca plaid!?
Gieri:
Na, buca plaid. La novitad da sgarschur ha fatg vegnir el mets sc'ina
talpa.
Gierina:
Ohje. (si per il Della Morte) E tgi essas vus?
Della Morte: Jeu hai num Della Morte. Institut da sepultura Della Morte e fegl. (pausa)
Jeu sun il fegl, (pausa) dil fegl.
Gierina:
Quei pauper Benni. (il Della Morte va ensi)


Null problem - la renta vegn y
49
Gieri:
(festiv) Gie, quei pauper Benni.
Gierina:
Da tgei eis el morts, il signur Appenzeller?
Gieri:
Rachitis.
Della Morte: (vegn tut surstaus anavos) Rachitis?
Gieri:
Tut ei iu schi surprendent e spert.
Della Morte: Tut schi spert? Sch'el veva rachitis ha el segir giu da scher schon daditg.
Gieri:
Ha el era - dapi jamnas.
Della Morte: Aber vus veis grad detg ch'ei seigi iu schi spert.
Gieri:
Gie, clar,.... saveis ... dalla rachitis ha el schon pitiu daditg. Aber tut
surura ei lu aunc la difteritis vegnida.... ed ina hepatitis e lu la grippa
d'utschals.
Gierina:
Ah, perquei ei igl uffeci da sanadad staus cheu oz endamaun.
Gieri:
Exact! Gie e lu eisi iu ruc-zuc - il cor ha buca pli vuliu e zac,finiu!
Gierina:
Nua eis el ussa?
Della Morte: Nua ei tgi?
Gierina:
Il bab dil Benni?
Della Morte: El ei cheu!
Gierina:
Cheu?
Gieri:
Gie, el ei cheu. Cheu e leu, tscheu ed insumma - siu spért ei dapertut.
Engraziel, signur Della Morte per quels patratgs fetg consolonts.
Gierina:
Nua ei la bara?
Della Morte: (muossa sil sofa) Leu!
Gierina:
Tgei!!!??? Quei ei toh igl aug Otti!
Gieri:
Na, na! Quei ei stau igl aug Otti! Igl aug Otti ei ius a casa e quei cheu ei il
signur Appenzeller permiert. Quel ei era ius .. a casa.
Della Morte: Negin ch'ha detg ch'el seigi morts da difteritis e hepatitis. Quei ei gie sil pli
ault grad contagius.
Gieri:
Nus essan tuts virolai.
Della Morte:  Vus capis buca mei. Quei mida insumma nuot. Tier malsognas
contagiusas eisi da tarmetter la bara immediatamein ell'autopsia.
Gieri:
Autopsia!?!?!
Della Morte: Immediat! (va ella stanza da magliar)
Otti:
(leva si, senza che la Gierina vess viu el) Jeu less trer en zatgei bi.(va
puspei vi da mauls)
Gierina:
(ei surstada e semeina si per il Gieri) Tgei has detg?
Gieri:
Lai tschintschar nus da mia sort!
Gierina:
Na! (entscheiva a bargir e cuora en combra)


Null problem - la renta vegn y
50
38. scena:
Aug Otti, Gieri, Della Morte, Tgetgel, Susi Nezza

Gieri:
Aug Otti, aschia vai buca vinavon. Nus stuein prender tei ord il traffic. Neu
sisura ... na pli perdert en cuschina. Na, ella stanza da magliar. Ah, va era
buca. Santa Maria ed insumma tut ils sogns. Nua savein nus insumma
aunc ir? (vesa la trucca sut la finiastra) - Quei sei! Aug, vi ed ella chista!
(trai igl Otti tochen vi avon la trucca, emprova da metter en el)
Della Morte: (vegn ord la stanza da magliar) Signur Märki!
Gieri:
(siara la trucca cun ina sbattida) Aaa!
Della Morte: Tgei fageis vus cul signur Appenzeller permiert?
Gieri:
Jeu hai mo vuliu miserar - pervia dil vischi. Nus duvrein pli probabel
tuttina in XL.
Della Morte: Aber, aber - signur Märki..
Tgetgel:
(vegn ord cuschina, en in maun in migiel da vin, en l'auter la butteglia)
Signur Märki, jjeu crei cche vossa mmaschina da llavar detti si il spért.
Gieri:
Fa nuot.
Tgetgel:
Fa sp...spema tgei ch'ella po.
Gieri:
Lu sains gie gleiti prender ora la vestgadira?
Della Morte: (muossa silla trucca)  Signur Märki, vus duesses puspei prender ord la
trucca il signur Appenzeller.
Gieri:
Na, na el duei mo s'endisar empau. (va en cuschina cul Tgetgel)
Susi:
(tuorna neu dil zuler) Schia.... fatg tut!
Della Morte: Oh, dunna Nezza, savesses vus gidar mei da prender il vischi ord igl
auto?
Susi:
Bugen, vegnel grad, mo in pign mument! (va ella stanza da magliar)
Della Morte: (arva igl esch-casa)

39. scena:
Aug Otti, Della Morte, Capeder-Andriuet, Susi Nezza

Capeder:
(stat avon esch, ha en in mantel da plievgia e porta ina mappa d'acts)
Della Morte: Bien di.
Capeder:
(Entra senza che zatgi vessi detg d'entrar) Sai jeu buca dir - ch'ei seigi in
bi di. - Essas vus il signur Märki?
Della Morte: Na.
Capeder:
Tschuor?
Della Morte: Na.
Capeder:
Appenzeller?


Null problem - la renta vegn y
51
Della Morte: Na, Della Morte.
Capeder:
Miu num ei Capeder-Andriuet....
Della Morte: Dunna Capeder...
Capeder:
..Andriuet! Jeu sun la scheffa digl uffeci social! Jeu supponel che nies
signur Tgetgel seigi staus l'entira damaun cheu tier vus.
Della Morte: Tgetgel?
Capeder:
El ei vegnius cheu pervia dil signur Märki.
(la Susi Nezza vegn ord la stanza da magliar)
Della Morte: Il signur Märki ei en cuschina cugl um digl uffeci da sanadad.

40. scena:
Aug Otti, Della Morte, Capeder-Andriuet, Gieri

Gieri:
(Vegn anavos ord cuschina, e tschontscha da leu en) Fagei buca aschi da
malpratic - vus stueis mo tener il det silla ruosna.
Della Morte: Signur Märki, cheu ei ina dama che less discuorer cun vus.
Gieri:
Finalmein!
Della Morte: Nus mein a mirar sch'ei ha in vischi pli grond. (va culla Susi ord igl esch-
casa)

41. scena:
Aug Otti, Capeder-Andriuet, Gieri

Gieri:
Gliez ei bien. (mira silla dunna Capeder, da sum tochen dem, lu dat el ad
ella giu pil dies) Fenomenal. Ti vesas ora bombastic.
Capeder:
Pardon?
Gieri:
"Pardon?" Quei fas ti super - Da mirar mo cuort, fuss jeu mai sefatgs en.
Capeder:
Sefatgs en tgei?
Gieri:
Benni - ussa va nuot pli falliu?
Capeder:
???
Gieri:
(pesenta ses pèzs/seins cun omisdus mauns) Quetas buca che quellas
duas ballas da medischina ein empau surfatgas? (muossa ch'ils pèzs
savessen esser empau gronds)
Capeder:
Oooh!
Gieri:
Ed aunc enzatgei - va mai memia datier da zatgi - ins vesa che ti has
buca grad fatg super la barba.
Capeder:
Signur Märki!
Gieri:
(tschappa ella da sutensi) Haha, mira ina gada! Crassira! Sco ver!


Null problem - la renta vegn y
52
Capeder:
(tgula da histeric)

42. scena:
Aug Otti, Capeder-Andriuet, Gieri, Tgetgel

Tgetgel:
(vegn ord cuschina, ina butteglia vin en in maun - stat tut surprius eri cura
ch'el vesa sia scheffa) Dunna Capeder-Andriuet!?!
Capeder:
(cun sgarschur) Tgetgel!
Gieri:
(Ei sco schiraus, emprova lu aber da far il meglier dalla situazun, sfeglia
da schenau el calender ch'ei vid la preit) Ah, mira tscheu - el calender ein
tut las dumengias cotschnas.
Capeder:
Signur Märki - Vus sedepurteis nunpusseivel!
Gieri:
Jeu sun halt adina bugen cul maun vid il puls dil temps.
Capeder:
Quei hai jeu lu sentiu fetg bein! (si per il Tgetgel)  Tgetgel, saveis vus
declarar a mi daco che vus veis munchentau la seduta dallas diesch,
daco ch'jeu hai udiu ni hau ni mau da vus igl entir avonmiezdi, daco che
vus essas aunc adina en quella casa e daco che vus meis a spass cun
ina butteglia vin miez vita?
Gieri:
Buca memia bia damondas en ina, dunna Capeder...
Capeder:
Capeder-Andriuet - ton temps astg'ins pretender!
Tgetgel:
(sincron) Ton temps astg'ins pretender!
Capeder:
Signur Märki - jeu hai schon dapi in temps en egl vies tenercasa.
Gieri:
(inquietaus, mira els egls ad ella) Veis vus?
Capeder:
Giebein! Ed jeu supplicheschel vus era en vies agen interess da buca
impedir pli fetg mias examinaziuns. (si per il Tgetgel)  Veis vus ussa saviu
far suttascriver il Tschuor?
Tgetgel:
Eba buca, il Tschuor ei buca cheu!
Caped:
Nua eis el/s'el?
Tgetgel:
Morts.
Capeder:
Morts?
Gieri:
Correct. Quei pauper um vegl - il Tschuor - ei morts oz endamaun avon
ch'el vess saviu suttascriver il formular.
Capeder:
Ah, gie?
Gieri:
Aber quei fa nuot - la dunna Tschuor vess da vegnir mintga mument a
casa e lezza sa era suttascriver. Vus saveis pia puspei ir ruasseivlamein
anavos en vies biro - il signur Tgetgel liquidescha quei per vossa
cumpleina cuntentientscha.
Capeder:
(untgescha dil Gieri) Signur Märki, jeu hai buca schi bugen sch'ins
taprogna entuorn vida mei!
Gieri:
Gliez hai jeu schon sentiu.


Null problem - la renta vegn y
53
Capeder:
Cul signur Tgetgel saveis vus forsa riscar in tricli ni l'auter....
Gieri:
Aber dunna Capeder-Andriuet, na gliez, vus....
Capeder:
... aber mei vai buca schi sempel da cuntentar.
Gieri:
Quei sai jeu s'imaginar.
Capeder:
Cura che la dunna Tschuor vegn, ha ella da dar sclariment sin bein
enquala damonda heiclia e directa en connex cun quella massa
sutlocaturs.
Gieri:
Ella vegn ad esser fetg cuntenza da saver gidar vus.
Capeder:
Nua ein insumma tut ils sutlocaturs? Sch'ins patratga co quella casa ei
surpopulada - lu eisi bunamein da temer, con ruasseivel ch'igl ei cheu.
Gieri:
Gie, nus essan plitost ina cuminonza tgeua.
Tgetgel:
E dus da quella ein morts oz endamaun - il signur Appenzeller ed il signur
Tschuor.
Gieri:
Exact - ina casa da discletg. Engraziel, signur Tgetgel.
Tgetgel:
Il Benni Appenzeller ei daus giud ina plonta ed il signur Tschuor - il Gieri,
buca il Mariano - ha in esch mazzau. (senta plaunsiu ch'ins ha tratg si el)
.... Hai giu num.
Capeder:
E nua ei la dunna Appenzeller, la vieua dil Benni Appenzeler?
Tgetgel:
Lezza hani serrau en per segirezia.
Capeder:
Daco serrau en?
Tgetgel:
Dapi ch'ella ha udiu che siu um seigi daus giu dalla plonta, ha ella ina
fessa ella scadiala...
Gieri:
Ella scarpa gardinas.
Tgetgel:
E slogna lumpas da plantschius.

43. scena:
Aug Otti, Capeder-Andriuet, Gieri, Tgetgel, Gierina, dr. Trost

Gierina:
(vegn ord combra, va tiel Gieri) Ti vegnas ussa immediat en cheu!
Tgetgel:
Adatg, quei eis ella/s'ella.
Trost:
(vegn suenter la Gierina) En vesta alla situaziun generala ed insumma
crei jeu buca ch'ei seigi ussa il dretg mument per in discuors da partenaris
intim.
Gierina:
Sesi giu!
Trost:
En quei cass .... (sesa)
Gierina:
(muosa sin la dunna Capeder) Tgeinina ei quei cheu?
Gieri:
Ella auda tiel signur Tgetgel, il signur ch'ei staus ella stanza da magliar
per....
Gierina:
(sedrezza si per il Tgetgel) Veis buca plaunsiu sprizzau avunda per oz?


Null problem - la renta vegn y
54
Capeder:
Sprizzau?
Gierina:
Mei vus giuadora!
Capeder:
Tgei datti el tgau a vus?
Gieri:
Dunna Capeder, fagei schi bien e risguardei che quella paupra dunna ha
giu oz in sgarscheivel di.
Tgetgel:
Siu pauper um.
Gierina:
(si per il Tgetgel) Tgei eisi cun miu um?
Tgetgel:
(si per la Gierina) Nus essan tuts fetg fetg trests.
Gierina:
Tgei ei schi trest?
Tgetgel:
Quei ch'ei schabegiau cun vies um.
Capeder:
Nus vein tuts cumpassiun cun vus.
Trost:
(si per la Capeder) Saveis vus pia tgei ch'ei schabegiau cun siu um?
Capeder:
Il signur Tgetgel ha raquintau ei a mi.
Gierina:
Lez sa era schon ei?
Tgetgel:
(si per la Gierina) Quei sto esser stau in schoc immens per vus.
Gierina:
Jeu hai quasi giu ina baracca dil cor - Aber danunder saveis vus ei?
Tgetgel:
Il signur Tschuor ha telefonau oz agl uffeci ed ha informau nus.
Gierina:
(si per il Gieri) Vai aunc, ston veramein tuts saver quei? Eisi atgnamein
schi liung sco lad per tei, tgei che la glieud tratga?
Trost:
(si per la Gierina) In Outing ei mintgaton ...
Tgetgel:
Gie, sch'ei consolescha. Miu tat ha giu in destin fetg semegliont.
Gierina:
Aber grad miu um.
Tgetgel:
Tenor la statistica schabegia quei aunc savens.
Trost:
(fa sc'ina narra notizias, si per la Gierina) Veseis, tut che pren quei fetg
natural. Insumma negin che fuss schoccaus.
Capeder:
Pli spert che vus accepteis ei e meglier ch'igl ei per vus. (plein sentiment)
Ussa eis el en megliers mauns.
Gierina:
(tgula) Aaaa!
Gieri:
Buca s'irritescha talmein.
Gierina:
Tgei datti insumma el tgau a ti - ti schwuchtla veglia.
Gieri:
Schwuchtla? veglia?
Gierina:
(entscheiva a bargir e cuora en combra)
Trost:
(si per il Gieri, smanatscha cul det)  Aug Otti, vus veis lu schon aunc da
declarar a mi in pèr caussas.
Tgetgel:
Aug Otti?
Capeder:
Aug Otti?


Null problem - la renta vegn y
55
Gieri:
Aug Otti? (mira entuorn) Ussa drovel jeu era in schluc vin alv! (giu en
cuschina)

44. scena:
Aug Otti, Capeder-Andriuet, Tgetgel, Della Morte, Susi Nezza, Gieri

Della Morte/Susi: (vegnan cun ina grat dad esch-casa en)
Capeder:
(muossa silla grat) Tgei dat quei cura ch'igl ei finiu?
Della Morte: Nus vegnin per la bara - quella sto vegnir transportada ell'autopsia.
Capeder:
Tgei bara?
Susi:
Il Benni Appenzeller ch'ei morts.
Della Morte: (arva la trucca) Cheu eis el/s'el gie. (si per il Tgetgel) Il signur digl uffeci
da sanadad vesa strusch bugen quei cheu.
Capeder:
Tgei signur digl uffeci da sanadad? (mira sil Tgetgel)
Tgetgel:
(enquera era in um digl uffeci da sanadad, ha buca idea ch'el vess dad
esser quel)
Della Morte/Susi: (mettan e ligian igl Otti ch'ei aunc adina senza schientscha silla grat e
cuvieran el cun in lenziel)
Capeder:
(trai energicamein il Tgetgel vi tier ella) Signur Tgetgel, tgei ei schabegiau
cheu oz avonmiezdi?
Tgetgel:
Lesses vus in rapport?
Capeder:
En detagl, avanti!
Tgetgel:
Gie, sche lu pia .... (beiba in schluc ord la butteglia) La guota dil Märki ei
sil minimum d'existenza e la madregna slogna lumpas da plantschius sco
indemnisaziun da supplement perquei ch'il Max ch'ha buca lavur ha
discordau il clavazin digl um d'uaul ch'ei suords - sil tetg.....
Capeder:
(indignada) Cheu entscheiv'ins gia a balbegiar mo da tedlar.
Della Morte: (aulza cun agid dalla Susi la grat cugl Otti sin in indrez cun rodas) Si e
naven! (stauscha la grat en direcziun digl esch-casa)
Gieri:
(vegn cun butteglia e migeuls ord la stanza da magliar)  So, tgi vul in
schluc vin alv? (vesa la Susi ed il Della Morte cun la grat) he, he vus! -
tgei fageis vus cheu?
Della Morte: Signur Märki, jeu hai detg a vus che las restonzas terrestras dil signur
Appenzeller stoppien vegnir transportadas ell'autopsia pervia dallas
malsognas contagiusas.
Capeder:
Tgei malsogna? Jeu hai tertgau ch'il signur Appenzeller seigi daus giu
d'ina plonta?
Susi:
Na, el ei morts da difteritis e hepatitis. (si per il Gieri che vul tener anavos
la grat)  Signur Märki, sch'ei dar!


Null problem - la renta vegn y
56
Gieri:
Na jeu lasch buca dar! (si per la Capeder) El ei daus giu pervia dalla
difteritis. El ha giu il sturnezi sil spitg dalla plonta. (trai la grat vi tier el)
Della Morte: Seigies tuttina raschuneivels, signur Märki. Nus stuein ir cul signur
Appenzeller en spital.
Gieri:
Na, el vul buca ir en spital.
Della Morte: E suenter el crematori.
Gieri:
Naaaaa!
Tgetgel:
Signur Märki, quei ei veramein ina caussa dil signur Della Morte, quei
stueis vus schon surschar ad el.
Capeder:
Fagei schi bien, signur Märki.
Della Morte/Susi: (stauschan puspei la grat en direcziun digl esch-casa)
Gieri:
Signur Tgetgel, mussei nossa maschina da lavar alla dunna Capeder-
Andriuet.
Capeder:
Jeu hai insumma buca interess da mirar ussa vossa maschina da lavar.
Gieri:
Stoi jeu puspei tappergnar vus?
Capeder:
(grescha e cuora en cuschina)
Tgetgel:
Aber, na, signur Märki. (va era en cuschina)

45. scena:
Della Morte, Susi Nezza, Gieri

(in mument ei la grat buca da veser perquei che la Susi ed il Della Morte han stuschau
giuadora ella. Igl Otti vegn remplazzaus d'ina poppa)

Gieri:
(cuora avon igl esch-casa) Halt! Buca carrar naven! Stei eri!
Susi:
(d'ordaviert) Schei dar!
Della Morte: Buca tuccar en, signur Märki.
Gieri:
(trai la grat anavos en stiva) Jeu lasch buca ir quel ord casa! (cumbatta
cul Della Morte e culla Susi per la grat ch'ei pitgada pliras gadas encunter
il rom digl esch-casa)

Susi:
Vus scarpeis gie dapart quella bara!
Gieri:
(vegn da trer la grat en stiva) Jeu hai detg a vus ch'el vegli aunc buca ir.
Della Morte: Ed jeu hai detg a vus che quella bara stoppi naven.
(duront il sestrer dat la grat - culla bara engiuviars - giun plaun)
Gieri:
So, ussa mirei ina gada! (aulza la grat vid la part davon e metta agradsi
ella) Signur Della Morte - quei ei propi buca la tgira d'ina bara sco quei
ch'ins astgass spitgar da vies institut.
Della Morte: (ord la grazia) Signur Märki. (lai dar)


Null problem - la renta vegn y
57
Gieri:
Tgeeeei?? (lai era dar. Els aulzan puspei communablamein la grat)
Della Morte: Aschia buca! (lai dar)
Gieri:
Hai jeu gie detg! (lai era dar)
Susi:
Quei pauper signur Appenzeller! (aulza la part davon dalla grat)
Gieri:
Schei scher! (attacca la Susi aschia che la grat dat puspei giun plaun)
Della Morte: Oje, oje, oje!
Gieri:
Igl Appenzeller saveis vus surschar a mi. Quei ei gie mortal sco quei che
vus tracteis vossa clientella. (aulza la part davos dalla grat aschia che la
bara ei cul tgau engiu)
Della Morte: Jeu emprovel mo da far mia lavur. (trai naven il Gieri dalla grat, quella dat
puspei giun plaun)  Oh, na!!
Gieri:
So, quei tonscha. Vus essas relaschai!
Della Morte: Vus gnanc saveis relaschar mei! Ed ussa mei naven! SOFORT!!!
(ensemen culla Susi tauscha el puspei la grat en direcziun digl esch-casa)
Vinavon!

46. scena:
Gieri, Capeder-Andriuet, Benni, Tgetgel

Capeder:
(vegn ord cuschina)  Signur Märki! Jeu hai buca giu l'intenziun da mirar
uras en ed uras ora co il signur Tgetgel traffica vid vossa maschina da
lavar.
Gieri:
Naturalmein buca, dunna Capleder.
Capeder:
Capeder-Andriuet - ton temps astg'ins pretender!
Benni:
(vegn neu dil zuler sco dunna Tschuor. Vestgiu da gravidonza cun flurs,
perucca blonda. Cun vusch da femna) Hallo!
Gieri:
Ah, dunna Tschuor, mo vegni en.
Benni:
(cun vusch normala) Ins ha detg a mi...
Gieri:
(zepla ad el el tgil)
Benni:
(cun vusch da dunna) ... ch'in signur Tgetgel spetgi sin mei.
Gieri:
Mo, mo - in suenter l'auter. (presenta Benni)  Quei ei mia locatura, la
dunna Tschuor.
Capeder:
Finalmein!
Gieri:
E quei ei la dunna Capeder (pausa) - Andriuet. - Digl uffeci social!
Tgetgel:
(arva igl esch-cuschina, ina nebla da spema giganta vegn ord cuschina.
El ei tut en ina spema, sgnufla e sburfla e fa spergaments sc'in narr) Ussa
eisi schabegiau! Jeu sperel mo che vus hagies aunc garanzia.
Gieri:
Persuenter hai jeu ina buna nova .... la dunna Tschuor ei cheu.


Null problem - la renta vegn y
58
Tgetgel:
Dieus seigi ludaus! (consolond si per il Benni) Nus retardein buca ditg
vus, dunna Tschuor. Nus savein che vus veis da far il mument il tgil plein.
Benni:
Gie, cuschinar, lavar resti, far ora cul fier, schubergiar, il guoter pils
pops...
Gieri:
(da nervus) Las preparativas per la sepultura da vies um....
Benni:
(capescha) Oh gie (cun larmas) Ooo giee.
Tgetgel:
Nus duvrein mo ina confirmaziun da vus sin quei formular. Oh, nua hai jeu
ussa quei benediu formular? Jeu hai grad giu el. Nua sun jeu ius cun el....
(studegia, mira entuorn, lu sil plantschiu su)
Capeder:
(impazienta) So, fagei vinavon! Nua veis quels documents?
Tgetgel:
Sil tetg - Jeu hai schau mia mappa sil tgamin, cura ch'jeu sun ius ad
encurir il signur Tschuor permiert.
Benni:
(vul ir) Lu duvreis buca pli mei, ni?
Capeder:
Mo in mument, dunna Tschuor. Jeu vi ussa finalmein reglar quella
caussa. Tgetgel, mei aunc ina gada sil tetg per vossa mappa.
Tgetgel:
Immediat.
Benni:
Jeu vegnel era cun vus.
Capeder:
Na, dunna Tschuor, jeu vess pli bugen che vus stesses cheu.
Benni:
Aber zatgi sto toh tener la scala per el.
Capeder:
Aber buca en vies stan. Lu mon jeu halt cun el! (si per il Gieri ed il Benni)
Vus dus meis aber buca naven, capiu?
Gieri:
Nus spitgein giu cheu en tutta speronza.
Benni:
Ni zaco aschia.
Tgetgel:
Suenter vus, dunna Capeder-Andriuet.
Capeder:
So, Tgetgel - mei schon! Hop sin tetg. (va cun el da zuler ora)

47. scena:
Gieri, Benni, Gierina, dr. Trost

Benni:
(scarpa da vilau la perucca giu dil tgau) Tei gidel jeu mai mai pli. Quella
dunna metta nus en chista.
Gieri:
Metta si immediat la perucca.
Benni:
Na.
Gieri:
Quella sa vegnir mintga mument anavos!
Benni/Gieri:  (sestrain per la perucca)
Trost/Gierina:  (vegnan ord combra)
Benni/Gieri:  (vesan ellas duas, midan da sestrer en saltar)
Gierina:
Benni!


Null problem - la renta vegn y
59
Benni:
Gie, Gierina?
Gierina:
Daco has ti en resti da dunnas?
Trost:
La dunna Tschuor sa tgei che vus fageis cun resti da dunnas e peruccas.
Benni:
Nus fagein mo empau igl asen....
Gierina:
Jeu hai scuvretg tgei che vus trafficheis davos miu dies.
Benni/Gieri:  tgei? - oh, cac!
Gierina:
Vus spitgeis tochen ch'jeu sun alla lavur, lu targeis en resti da dunnas e
zambergeis in vida l'auter avon il spieghel dalla combra.
Benni/Gieri:  (sco schirai, han buca idea ed ein tut irritai)
Gierina:
Jeu ditg mo: PFUI!
Gieri:
 Gierina, exact aschi sei!
Benni:
Tgeeeii?
Gierina:
Ed igl aug Otti grad era aunc!
Gieri:
????
Trost:
Grad avon ha el dau tier tut!!
Gieri:
Sche bien pia, quel era!
Gierina:
(si per il Gieri)  Aber che ti has era aunc tratg en il Benni....
Benni:
Nana,nana! Jeu buca - Jeu hai da far insumma nuot cun quella caussa!
Gierina:
Ti stattas cheu en quellas lumpas ed ughegias aunc da snegar - Giudas!
Benni:
(vul dir la verdad)  Gierina, ti stos ussa sepreparar sin in schoc.
Gierina:
Aunc in?
Gieri:
Fai schi bien, na - buca di ei ad ella!
Benni:
Gierina, tiu Gieri cugliuna ussa dapi dus onns igl uffeci social, da
provediment, la segirada d'invaliditad e salgiavel tgei uffecis aunc. Ed
avon ha el sfurzau mei da trer en quei plunder per ch'jeu sappi
suttascriver in formular per tei.
Gierina:
(ponderescha quei) Sch'jeu audel quella praula, lu plai la verdad tuttina
aunc meglier!
Gieri:
La vera verdad - Ussa dai era ti toh tier!


Null problem - la renta vegn y
60
48. scena:
Gieri, Benni, Gierina, dr. Trost, Capeder-Andriuet

Capeder:
(vegn ord il zuler) Tgei tuli!
Benni:
(metta puspei si spert sia perucca)
Capeder:
(arva la finiastra, cloma si encunter il tetg) Seteni, Vus tuli!
Gieri:
Tgei ei schabegiau?
Capeder:
Il vent ha sbattiu la cuchera ed ussa ei il Tgetgel serraus ora.
Trost:
Lu essas vus pia igl aug transsexual?
Capeder:
Sesi!
Trost:
En quei cass.... (sesa)
Capeder:
(cloma da finiastra ora) Seteni vid il tilacametg - vus camel! (si per il
Benni) Dunna Tschuor, jeu tem ch'el hagi rut zatgei ziaghels!
Benni:
(mo ri tut tementaus)
Gierina:
Aunc in cun in donn ell'alzada sura.
Capeder:
(si per il Benni, insista) Dunna Tschuor?
Gierina:
Gie?
Capeder:
Jeu hai buca tschintschau cun vus.
Gierina:
Clar che vus veis tschintschau cun mei.
Capeder:
(muossa sil Benni) Jeu hai tschintschau culla dunna Tschuor.
Gierina:
Dunna Tschuor?
Benni:
Gieeeee?
Gierina:
Frau Tschuor!!!???
Gieri:
Clar ch'ella ha tschintschau cun ella!
Gierina:
Tunta Tschuor!!!
Capeder:
Nundadiu!
Gierina:
(si per il Benni) Benni!
Capeder:
Benni?
Gierina:
Giebein, grad aschia! (trai la perucca giu dil tgau dil Benni) Quei ei il
Benni Appenzeller, nies sutlocatur/sublocatari.
Gieri:
("surprius" dil tuttafatg) Na, ussa mira tscheu, tgi vess tertgau zatgei
aschia! Zacher zucher.
Trost:
(si per la Capeder)  Els fan mo empau igl asen!
Capeder:
(muossa sil Benni) Quei um ei pia  semascraus per saver giugar la dunna
Tschuor? Jeu supponel che quei mondi schon dapi dus onns aschia!
Gierina:
Schon dus onns? Gieri, co has ti era saviu far zatgei aschia?
Capeder:
Gieri?


Null problem - la renta vegn y
61
Gierina:
Gie, quei ei il Gieri Tschuor - miu um.
Trost:
Clar, ussa vai lu gleiti si! (sesa)
Capeder:
Jeu hai tertgau ch'il Gieri Tschuor seigi morts?
Gieri:
Spitgei, jeu sai declarar. Quei ei aschia...
Gierina:
Tgei marscha cheu?
Capeder:
Quei ei gie clar, dunna Tschuor - nus clamein la polizia, immediat!
Gieri:
Na, buca la polizia!
Benni:
Oh, jeu mierel!
Capeder:
Dunna Tschuor, Vies um ha malduvrau dapi dus onns vos sutlocaturs per
acziuns illegalas.
Gierina:
(semeina, mira sil Gieri ed il Benni) Quei ei da memia per mei! (cuora agl
esch-casa)

49. scena:
Gieri, Benni, Gierina, dr. Trost, Capeder-Andriuet, aug Otti, Tgetgel

Otti:
(entra, el ei aunc adina fermaus vid la grat, seglia ensemen culla Gierina)
OH, perduna!
Gierina:
(dat in griu ed untgescha)
Otti:
(va en direcziun dalla cuschina)
Trost:
Dunna Tschuor....
Capeder:
Sesi!
Trost:
(dat in griu e cuora ord casa) NA, NA, NA!
Otti:
(cuora en cuschina - dat in griu - sco quei ch'ei tuna, dat el en ina scaffa
da vischala)
Gieri:
(si per la Capeder cun mussar en direcziun digl Otti en cuschina) El ei
vegnius per reparar la maschina da lavar.
Capeder:
Ins auda! (va smanatschond en direcziun dil Gieri e dil Benni) Signur
Tschuor! Signur Appenzeller! Il giug ei a fin! Els acts dil signur Tgetgel
vein nus avunda mussaments per vossa cugliunaria. Quels bastan per
tarmetter vus per onns ed onnorums en perschun.
Gierina:
Giiieri! Da tgei discuora ella?
Gieri:
Gierina-tschutta, jeu hai buca vuliu che quei schabegi!
Gierina:
Che tgei schabegi?
Gieri:
(less dar risposta, en quei mument datti ina camegiada e tuna da narr)
Tgetgel:
(ordaviert sil tetg grescha) Haaaaa!!!!!!
Gieri/Benni:  (ensemen) Oooooo!
Capeder:
(cloma ord finiastra ensiviars) Buca schar dar, Tgetgel, buca schar dar!!


Null problem - la renta vegn y
62
Tgetgel:
Gie gie!
Capeder:
Vossa mappa da documents!!
Gierina:
Gieri, tgei sei?
Gieri:
(cloma ord finiastra ensiviars) Seteni vid il paracametg!
Benni:
(tuttina) Mo buca tema! Il cametg dat mai en duas gadas el medem liug!!
(ei camegia e tuna aunc ina gada)
Tgetgel:
(tgula)
(avon finiastra plovi actas en tuttas colurs)
Capeder:
Mes mussaments!!
Benni:
Ooo jeee!
Gierina:
Tgei mussaments?
Benni:
Gierina, quei ei halt aschia...
Gieri:
Dai si Benni. Quei ei schon en uorden. (si per la Capeder)  Jeu dun tier
tut.
Benni:
Na, Gieri, ussa ha ella buca pli mussaments.
Gieri:
Jeu stoi.
Benni:
Lu vas halt en chista.
Gieri:
(si per la Capeder) E sco emprem stoi jeu dir clar e bein: Dunna Capeder-
Andriuet - l'entira caussa ei stada mia idea, mo da mei! Oz endamaun
cura ch'il signur Tgetgel ei vegnius hai jeu mess sut pressiun igl aug Otti e
miu sutlocatur Benni Appenzeller per ch'els gidien mei. Omisdus ein
absolut innocents. Sco quei che vus veseis ei il Benni aunc buca in
aunghel. El ei buca maridaus ed era buca in um d'uaul. En cheu ha negin
giu difteritis ni schiglioc ina malsogna contagiusa. Ei dat buca in signur
Märki cun guota, era buca cun strubas. Ei dat buca ina vieua, negins
orfans E ni geniturs adoptivs ni nutriders. (si per la Gierina)  Gierina-
tschutta, jeu hai piars mia plazza avon dus onns e dapi lu hai jeu
cuglienau sistematicamein la segirada d'invaliditad e differentas
instituziuns socialas. (si per la Capeder)  Dunna Capeder-Andriuet - jeu
haiel inventau mintga soli suletta damonda per sustegn - Mintga cass hai
jeu tschitschau ord la detta.  (si per la Gierina)  Aber il mender ei ch'jeu
haiel stuiu dir manzegnas a ti, Gierina!
Gierina:
.....
Gieri:
Jeu sperel ch'ei detti ina via che ti sappies perdunar a mi!
Gierina:
Schi ditg sco quei che ti has bugen mei sundel jeu adina cheu per tei,
Gieri-tschutti - cun ni senza lavur.
Gieri:
(embratscha e betscha la Gierina)
Benni:
(suenter in mument) Quei savess ir pli ditg...
Gieri:
(si per la Capeder) So, quei fussi - jeu sun promts da surprender la
responsabladad ed acceptel il castitg, era sch'el ei diraglia.


Null problem - la renta vegn y
63
Capeder:
(studiond)  Vus manegeis pia che vus enconuschies mintga tric e ruosna
per cuglienar nies sistem social?
Gieri:
En mintga cass ed aunc entgins dapli. Jeu concedel ch'jeu sun culponts
aber sperel ch'ei detti forsa circumstanzias mitigontas.
Capeder:
En perschun fuss vies talent mo sfarlataus, signur Tschuor!
Gieri:
Nus stuein tuts pagar cul temps. - äh, tgei veis detg....?
Capeder:
Da quei ch'ei schabegiau en quella casa astga buca olma udir! Sch'il
Radio Rumantsch freda la puorla, lu dat quei in tiaratriembel en nies stadi
social e las petgas da quel balluccan.
Gieri:
Pia buca ina denunzia?
Capeder:
Il cuntrari. Vus essas igl um che nus encurin schon daditg. In
ch'enconuscha ed anfla ils crutschs e rampins da nos cass specials. Vus
saveis entscheiver gliendisdis la lavur.
Gierina:
(si per il Gieri) Tiiii?
Benni:
(si per il Gieri) Eel?
Gieri:
JEU?
Capeder:
Gie, vus - il Gieri Tschuor, buca il Mariano!
Benni:
Gratuleschel! In metschafadigias dapli che fa carriera sco emploiau.
Capeder:
Lu, signur Tschuor - gliendisdis allas otg en miu biro.
Gieri:
Jeu sun segir leu, dunna Capeder - (pausa) Andriuet.
Tgetgel:
(vegn dad esch-casa en, ei giu dalla gnarva e tementaus. La fatscha ei
nera da fulin, siu vestgiu ei barschaus) Dunna Capeder-Andriuet! Jeu
mon en pensiun - jeu vi ina pre-renta!
Gieri/Benni:  (ensemen) Null problem ...
Tgetgel:
(cun las davosas forzas) .... la renta vegn! (dat entuorn)

FIN


S-FREY 2-1
Schneclas-meila

Schneclas-meila

Cumedia en in act da Hanna Frey
Versiun romontscha da Hubert Venzin

Persunas

Silvio Monn

cussegliader per

damondas dalla veta

Trudi Cavegn

dunna da schubergiar

Tina Capeder

Roman Schmid

Sep Riedi

pur da Malamusa

Laura Brugger

Antonia  Cadruvi

Temps

present

Liug

El biro dil cussegliader Silvio Monn

Dretg da representaziun
Breuninger Verlag Aarau

Maletg da tribuna
Ina stanza (biro). Meisa da scriver, cruna da cudischs ed ordinaturs, ina ni
duas meisettas cun sutgas, ina gardaroba, in cantun per las flurs, maletgs ed
in calender. Tut tenor gust ed instrucziun dalla reschia.

S-FREY 2-1_Schneclas-meila


S-FREY 2-1
Schneclas-meila

1. scena
Silvio, Trudi

Silvio
(ha en in scussal alv e va tut nervus per la stanz'entuorn. El

ha migrena e tegn il tgau. Il telefon stgalina) Gie-gie, jeu

vegnel. Quei stgalinem ei sco melli piztgadas en miu tgau ...

quella migrena fa vegnir mei ord la suna... e quellas tablettas

gidan insumma nuot. (el pren giu il telefon e sesa) Casa da

consulenza Striauna, Silvio Monn ... bien di dunna Capeder ...

co? Vies um terrorisesch'aunc adina vus? ... Secapescha, quei

saveis vus buca metter sil baun liung ... immediat in termin? (ri)

Vus essas buna, jeu sun dil tuttafatg occupaus ora. Mo perquei

che vus essas, spitgei in mument, jeu mirel suenter sch'ei fuss

aunc zaco pusseivel, in mument (spetg'in mument) Bein, en ina

mes'ura mass ei aunc? ... Quei va per vus. Grondius, lu spetgel

jeu vus en ina mes'ura. Entochen pli tard (penda si il telefon)

Schia, quei havessen nus ... mo quei che jeu sai insumma buca

duvrar ei quella stoda migrena. Jeu prendel aunc ina ga duas

tablettas. (leva si) Mo nua vai jeu schau quellas? (enquera) Aha,

gie, quellas vai jeu gie schau on zuler sin quella cruna. (giu ella

stanza dasperas)

Trudi
(dall'entrada principala) Secapescha, il Monn ei puspei inaga

buca dentuorn... tgei duei jeu aunc schubergiar cheu? Quei vesa

gie ora tut bliz blanc ... jeu capeschel buca daco che mia sora fa

aschi'in drama. Nuot dad in biro da piertg. Silpli il schef da quei

biro. Mo tgei fan ins buca tut per sia sora. (mir'els documents)

Nu'ei er'il capo pigliaus vi? Casa da consulenza Striauna, Silvio

Monn ... (mira sin in quen) Ti sapperlot! Per tschunconta minutas

pretenda quei halunc treiatschien francs. Quei ei gie engulau.

Aschi'in stuess ins serrar en.

Silvio
(vegn dalla stanza dasperas cun aua e tablettas) Vus! Tgei

encuris vus era en mes documents?

Trudi
(metta spert naven il quen) Jeu?? Il Silvio Monn.

Silvio
E cheu haveis vus l'impressiun che vus anfleies quel denter ils

quens?

Trudi
Tier quels prezis che quel fa, vegness jeu, priu che quei fuss mia

buda, a schar dar l'aura pils larischs igl entir di.

S-FREY 2-1_Schneclas-meila


S-FREY 2-1
Schneclas-meila

Silvio
Jeu meinel cheu ina seriusa firma e segir buc ina „buda“.

Trudi
An mira cheu, lu essas vus pia quei cugl...il boss.

Silvio
E vies num ei ... jeu vai buca capiu el ...

Trudi
Jeu vai era buca detg co jeu vai num.

Silvio
Pia, dunna ...

Trudi
Cavegn ... Trudi Cavegn. Jeu sun la sora da mia sora.

Silvio
Quei fa plascher.

Trudi
Jeu vegnel per ella.

Silvio
Per mei?

Trudi
Na, per mia sora.

Silvio
Da principi fetschel jeu buca consultaziuns sur tiarzas persunas,

vossa sora sto sezza vegnir sperasvi.

Trudi
Quei sa ella buca far. Ella ha il vidruscal.

Silvio
Lu duei ella vegnir, cura ch'ella ei puspei sauna.

Trudi
Gie, tgi duei lu far il biro? Fors'il sogn Spert?

Silvio
Dunna Cavegn, duvreis vus ina consultaziun ni buca? Schigloc

stoi jeu quintar a vus ina tariffa che fa pauc plascher.

Trudi
Cheu vegn jeu segir buc ad esser la suletta. Tier quels quens che

vus tschenteis, fa ei smarvegliar mei zun fetg che negin ha aunc

dau a vus ina  giu per la cuppa!

Silvio
Lu essan nus units. Adia dunna Cavegn.

Trudi
Lu schubergei halt  sez vies biro! (lai sgular il quen ell'aria va

giu mo tuorn'aunc inaga) Ah gie, avon ch'jeu emblidel buca, la

Mengia sa lu era buca vegnir. L'entira scola stat sut curontina.

Silvio
Tgei per ina Mengia?

Trudi
Eba, la Mengia. La sora da vossa feglia.

S-FREY 2-1_Schneclas-meila


S-FREY 2-1
Schneclas-meila

Silvio
Tgei duess jeu era cun quella?

Trudi
Quei sai jeu era buca.

Silvio
Dunna Cavegn, jeu creiel che vus duvrasses in cussegl e buca

vossa sora. Jeu vai migrena e sun insumma buca disponius per

tals spass. E dasperas ei miu calender da termins pli che pleins.

Trudi
Mia sora ha schon detg pliras ga, „Il Monn fa mo aschia sco sch'el

havess ina massa lavur, dasperas fadigia quel ses raps cun far

nuort“.

Silvio
Dunna Cavegn, jeu supplichesch vus instantamein da bandunar

miu biro avon ch'ei schabegi zatgei!

Trudi
Gie la verdad fa savens mal.

2. scena
Silvio, Trudi, Tina

Tina
(entra, ei vestgida fetg elegant, sepassa si fetg segira da

sesezza) Bien di ensemen.

Omisdus (salidan)

Tina
Signur Monn, sun jeu memia bual.

Trudi
En vies stagl fuss jeu gnanc vegnida, quel cheu ha ina luna sco

siat dis plievgia. Tier mei fuss in cussegl gratis e franco ... e lu

aunc duvrabels. (giu)

Tina
Tgei ei quei cheu pomai era stau?

Silvio
Ina fetg cumplicada clienta. Mo sco vus veseis, vegn la

cussegliaziun Striauna era a frida cun da quels grevs cass. (dat

ad ella il maun) Bien di dunna Capeder, prendei plaz
!

Tina
Bien di signur Monn ... jeu engraziel. (ella pren plaz)

Trudi
(retuorna) Signur Monn! ... Vus haveis gie migrena. Jeu savess

dad in bien medicament. Mia sora pren er'adina quel.

Silvio
(muossa la scatla da medicaments) Dunna Cavegn, jeu vai mez

bunas tablettas.

S-FREY 2-1_Schneclas-meila


S-FREY 2-1
Schneclas-meila

Trudi
Quellas leu valan buca la massa! Carteivel in tec puorla da cuer!

Las tablettas da mia sora ein super! -  Suenter stgirentar la

combra e giu da letg en.

Tina
Vus haveis migrena? En quei stadi saveis vus gie buca cussegliar

mei endretg?

Trudi
Quei ei gie tuttin'al Silvio Monn. Exact il medem sco tier tut ils

menetschers.  Quei havein nus viu tier la „Credit Suisse“.Il

principal ei che lur cassas constettien!

Silvio
Ussa drovel jeu buc ina tabletta, na jeu prendel grad treis!

(laguota spert ellas)

Tina
(stat si) Vus, quei ein segir da memia enina. Astgel jeu veser

inaga la scatla? (pren quella)

Trudi
(tschappa quella ord ils mauns dalla Tina) Muoss'a mi inaga

quella scatla! (legia) Jeu creiel che jeu batti ... Il Monn ei in camel!

Silvio
Vus, quei ... quei leu savess jeu.

Trudi
Quei ein tablettas da durmir!

Silvio
Tgeeeei! (pren la scatla e legia) Na! Quei astga buc esser ver.

Tgei fetschel jeu ussa?

Trudi
Per quei dat ei mo treis pusseivladads, pumpar ora il magun, giu

enta letg ni che jeu catschel a ti il det enta culiez.

Silvio
Na, gliez segir buca!

Tina
Jeu creiel ch'ei seigi meglier sche vus deis a mi in auter termin.

Ualti carteivel vegnis vus en cuort a sedurmentar en.

Trudi
Il Monn duei era mo luvrar inaga, cura ch'ei va miserabel cun el.

Silvio
Dunna Cavegn, fagesses vus aschi bien (retegn ina susdada) e

masses gleiti a casa. Schiglioc stoi jeu quintar a vus in tractament

da tschunconta minutas, vuleis vus quei?

Tina
(inspiziescha la Trudi) Sa quella dunna atgnamein pagar quei?

Trudi
Quel sto pagar mei e buc jeu el. La finala vegn jeu per mia sora.

Mo quei ha quei tschurvi senza tetg aunc buca capiu.

S-FREY 2-1_Schneclas-meila


S-FREY 2-1
Schneclas-meila

Silvio
Dunna Cavegn, plaunsiu piardel jeu mia pazienzia cun vus.

(susdat) Sche vossa sora drov'ina consultaziun, duei ella sezza

vegnir sperasvi. (susdat)

Tina
Signur Monn, sesi pli bugen giu avon che vus sederschis dalla

sien. (port'ad el ina sutga cun rodas)

Trudi
(stauscha naven ella) Il Monn ston ins sfurzar tier siu cletg!

(smacc'el silla sutga)

Silvio
(stat si) Mia dama, jeu sun aunc dil tuttafatg presents. (susdat)

Quellas treis pellas da durmir mettan nuota mei ord il concept.

Trudi
Teidla inaga miu bien um, ei va buca ditg e ti cupetgas gleiti sin tiu

nas e lu eis ti leds e cuntents che ti sesas schon. Tegn inaga

quella sutga.

Tina
Manegeis vus mei?

Trudi
(mir'entuorn) Veseis vus schiglioc aunc enzatgi auter a star

entuorn?

Tina
(mir'entuorn) Na.

Trudi
Bien, lu fagei vinavon. (la Tina tegn la sutga e la Trudi

spedescha il Silvio silla sutga e meina quel anvos culla

fatscha encunter la preit) Cura che jeu drovel puspei tei, colmel

jeu tei.

Silvio
(carrescha culla sutga anavon) Tgei vul quei dir cheu: Duvrar?

(leva si e fa exercezis) Mo mirei co jeu sun top-fit ... jeu savess

scarpar ora plontas ... jeu savess ... (croda puspei anavos en

sia sutga)

Trudi
(stauscha puspei anavos el) Quel cheu san ins buca duvrar.

Tina
E jeu stun puspei ella plievgia cun mes problems . (ins auda

vuschs) Cheu vegnan schon ils proxims.

Trudi
Perquei fadigia quel era tons daners. Mo alla dunna da

schubergiar dat el ina paga da seturpegiar.

S-FREY 2-1_Schneclas-meila


S-FREY 2-1
Schneclas-meila

3. scena
Silvio, Trudi, Tina Roman, Laura

Roman
(entra ensemen culla Laura. Els sescognan) Oz havein nus ils

tschun da fenadur e buc ils sis.

Laura
Quei gnanc sas ti saver. Ed insumma vuls ti adina saver tut

meglier!

Roman
E pér ti! Ti has l'impressiun che tut stoppi rotar mo entuorn tei!

Laura
En mintga cass ha tiu tgaun murdiu mei (muossa l'enfischada
sil

maun) E ti pretendas che quei seigi ina sgreffel da mias rosas.

Roman
Miu Bläcky ha mo uorlau sin tei, perquei che ti has dau ad el ina

calzerada!

Laura
El ha pischau sin mias rosas.

Silvio
(mein'entuorn sia sutga e leva si) Astgel jeu sepresentar? ...

Jeu sun ... sgarscheivel staunchels. (sesa puspei)

Trudi
(meina puspei anavos el) Dierma ti mo vinavon! Cheu davon

procurel jeu schon per uorden.

Tina
L'uiara da mes vischins stoi jeu buca haver. (vul ir giuadora)

Trudi
(retegn ella) Na-na, ussa vegn ei propi interessant. Jeu teidlel.

Roman
Tgei va quei tier a vus?

Trudi
Atgnamein nuot. Mo il mument meinel jeu cheu quei biro.(in tec

sut vusch) Jeu vi era fadigiar inaga 300 francs en tschunconta

minutas.

Roman
Dapi cura ha il signur Monn ina representanza?

Trudi
Dapi oz. Ed ussa va quei in tec zac, zac! Tuts teidlan sin miu

commando. Tuts prendan ina sutga e semettan si en retscha!

(tuts miran in siper l'auter) Vegn quei gleiti!

Laura
Quei laschel jeu segir buca plascher. Probabel saveis vus gnanc

dumbrar sin treis.

Trudi
Bein ,bein, sin treis cun duas nullas. La finala ha il Monn

S-FREY 2-1_Schneclas-meila


S-FREY 2-1
Schneclas-meila

engaschau mei.

Silvio
(leva si e semeina) Silvio Monn, casa da consulenza Striauna ...

stueis vus tuts veramein vegnir tier mei?

Tina
(va tier il Silvio) Signur Monn, vuleis vus buc ir a casa e durmir

ora vossas tablettas?

Roman
Quel ei gie stuorns sc'in paliet!

Laura
Vus, mirei inaga el computer tgei datum che nus havein oz.

Trudi
Perquei duvrein nus buc in computer. Sche ti fusses buca memia

marscha, savesses ti mirar sil calender. Mira leu, oz havein nus ils

tschun da fenadur.

Laura
Per vus aunc adina, dunna Brugger, sch'jeu astgel supplicar.

Trudi
Supplicar saveis vus aunc ditg, mo quei gida nuot.

Tina
(sustegn il Silvio) Gidei tuttina mei, jeu damognel buca quei um.

Trudi
Tut munglass ins far sezza. (va anvos tier ils dus e smacc'il

Silvio giu en sia sutga) Teidla inaga Monn, sche jeu vegnel buc

a frida cun quella caniala da glieud cheu davontier, clomel jeu lu

tei. (stausch'anavos el)

Roman
Mi'ura d'audienza paghel jeu lu buca. Quei cheu dat aschia ni

aschia buc zatgei endretg.

Trudi
Oh lu enconuschas ti aunc buca mei. Mo igl emprem mir'inaga

tgei ch'ei schabegia e lu sas ti reclamar. Tgei vai jeu grad detg.

Mintgin pren ina sutga e semetta si en retscha ... hop-hop! Vegn

quei gleiti. (sblatsch'en ses mauns, tuts che obedeschan)

Veseis ussa, schon essan nus in pass pli lunsch culla terapia.

4. scena
Silvio, Trudi, Tina, Roman, Laura, Sep

Sep
(entra, el ei vestgius sco in um da cuolm e si dies ha el in

vegl sacados, el ei da buna luna) Bien di ensemn. Jeu sun il

Sep da Malamusa!

Tuts
(da quei malidi) Bien di.

S-FREY 2-1_Schneclas-meila


S-FREY 2-1
Schneclas-meila

Sep
Ti zaffermust. Mass quei fors'era in tec pli hofli! Tier nus si

Malamusa regalein nus adina a tuts in cordial „bien di“.

Trudi
Giu cheu eba buca. Nus havein nuot da regalar.

Sep
Quei encorsch'ins. Vus tuts veseis ora sco sche vus havesses la

zoppina.

Roman
Vus, co tschintscheis vus cun nus?

Sep
Tuatschin. Quei aud'ins bein. (ri fetg dad ault e fetg artificial)

Roman
Quel cheu ei sesius memia ditg el sulegl.

Trudi
Teidl'inaga ti utschi dils cuolms, eis ti empustaus ni buca?

Sep
Na, empustaus buca mo tarmess!

Trudi
Per tei havein nus ussa buca temps. Tgi che ha buc in termin, sa

puspei ir.

Sep
Mo ussa, nua che jeu sun inaga cheu, stun jeu era cheu.

Trudi
Has buc udiu, ti sas sgular anavos.

Tina
Ed il meglier grad da finiastr'ora. Lu stos ti buca far las scalas.

Sep
(va tier la Tina e freda) Aschia sco quei che ti fredas, vegnessen

las muntanialas a far lur sien d'unviern igl entir onn. (ri puspei da

quei artificial)

Trudi
Teidl'inaga ti copia da quei Harry Hasler. Suflenta naven, nus

havein da luvrar.

Sep
Gie mira inaga cheu! In punschun.

Trudi
Drovas ti ina terapia ni vul ti uras da sgular?

Sep
Ah gie, quei haveis vus er'aunc amogna.

Tina
Hveis vus forsa sbagliau igl esch? (emprova da rir sco il Sep)

Ha,ha!

Sep
Buca che jeu savess. Jeu vegnel grad dil biro da viadi

„Cabialaveta“ e leu han ei detg a mi che jeu dueigi ir inaga vi tiel

signur Monn. Jeu mondi bein a prau cun sia clientella. Quei seigi

S-FREY 2-1_Schneclas-meila


S-FREY 2-1
Schneclas-meila

tuts psicopats sensibels e pupils.

Laura
Quei ei ina frehadad.

Tina
E lu co. Nus essan tuttina buca psicopats.

Laura
Exact, jeu gnanc savess co ins scrivess enzatgei aschia.

Sep
Jeu ditgel mo quei che quels han detg.

Tina
Vus, mei ussa! Vus saveis numnadamein gnanc pagar aschi'in'ura

da terapia

Sep
Mia striaunetta, jeu vi nuota pagar, jeu vi mo ina informaziun.

Trudi
Sche lu sesa giu e siarra inaga tiu bec. Leu! (el pren plaz fagend

grondas ceremonias)

Roman
Da tgei plaunca han ei era schau ruclar giuado tei?

Sep
Sas ti nua che las plauncas Cufflegl ein?

Roman
Na, buc idea.

Sep
Jeu era buca! (ri puspei da quei tup)

Laura
(tegn las ureglias) Jeu vai nuot encunter il rir. Mo sas ti buca rir

normal?

Sep
Manegias fors'aschia? Hi hi! (ri aunc pli artificial)

Laura
(leva si) Atgnamein vai jeu miu termin per ils sis da fenadur e

perquei stoi jeu buca star cheu e tedlar quellas vergnas.

Trudi
Gliez plaschess alla dunna Brugger. Ti mo sesa giu puspei!

(reparta cedels) Cheu, ti has numera treis. Quella babilonia vegn

ussa cordinada sco tier la posta.

Tina
Daco essan nus atgnamein tier il „ti“?

Trudi
Perquei ch'ei va pli spert aschia tier quella spediziun da massa.

Aschia stoi jeu buca tener endamen ils nums.

Sep
Miu macarun, cheu essan nus excepziunalmein inaga dil medem

meini.

S-FREY 2-1_Schneclas-meila


S-FREY 2-1
Schneclas-meila

Laura
Mo cunquei sun jeu insumma buca cantlia. Ton respect sto esser.

Jeu spetgel che ti dias a mi vus.

Sep
Tgei miardas! Aschi lunsch vegn quei aunc. A casa ditgel jeu era

buc „vus“ a mias cauras e vaccas.

Laura
Quei ei tuttina buc il medem.

Sep
(mira silla Laura) Cheu has ti era puspei raschun. Mias vaccas a

casa han quater combas.

Laura
Quei ei ina impertinenza. Jeu scamondel zatgei aschia!

Roman
Ah, il Sep ei perstgisaus, el sa gie da nuot auter da leu nua ch'el

deriva. Fai tuttina buca la tgagia. Neve, ti habiteschas segir tut

persuls?

Sep
(stat en pei e dumbra vid sia detta) Has ti in'idea. En nossa

casa habitescha l'onda Luisa, la madretscha Maria, igl aug

Franzestg, la herziga Annali, ed il bab e la mumma.

Laura
Tgei toff'era aschi sgarscheivel en cheu?

Sep
(freda) Jeu fredel nuot.

Laura
Enzatgei toffa horribel.

Tina
(leva si e freda il Sep) Has ti fatg cac ellas caultschas, ni has ti

durmiu sil lidimer?

Sep
Segir buca. Jeu carezel mia bissacca. Mo avon che vegnir cheu

vai jeu aunc strihau il buc.

Tina
Buaaa!! Pfui, ti piertg!

Trudi
Va on tualetta e selava, ti tartogn.

Laura
Cheu, prendei cun vus quei parfum! Pervia da mei duvrei grad igl

entir guoter. Il principal ei che vus tuffeies buca pli aschi

catastrofal. Schiglioc stoi jeu segir aunc render. (dat ad el in

guoter)

Sep
Toffa quei da bulomas? (freda) Mmmmmmmh ...da farbuns.

(springia duront ch'el va giuador) Cheu in daguot e leu in

daguot ed il rest prendel jeu a casa per nies buc. Quel duei era

S-FREY 2-1_Schneclas-meila


S-FREY 2-1
Schneclas-meila

ferdar inaga sco vus dunnas. Vegn quel ad haver in plascher.

(giu)

5.scena
Silvio, Trudi, Tina, Roman, Laura

Tina
Aschi'in tgutg vai jeu aunc mai entupau.

Laura
Da quella glieud stuess ins serrar en e buca schar liber silla

carstgaunadad.

Roman
Excepiu ch'el toffa sco la pestilenza, fa il Sep a negin enzatgei dil

mal.

Trudi
Quei capetel Sep ei ussa liquidaus, nus mein ussa tier igl uorden

dil di. La numera in vegness ussa vidlunder.

Tina
(leva si) Miu problem va segir tier a negin. Quel ei fetg intims.

Trudi
Daco, ei il vegl scappaus?

Tina
Essas vus adina aschi directa?

Trudi
Tschintschar ditg entuorn la buglia, port'era nuot. Pia, sche ti vul

buca, sas ti puspei seser giu.

Silvio
(vegn cun sia sutga davontier) Tgei caner'ei quei era? Daco

essas vus aunc adina cheu?

Roman
Signur Monn, vus haveis insumma buc entamaun vossa pratica.

Cheu regia il blut caos.

Silvio
Quei s'empo mo la dunna Cavegn.

Trudi
Mo perquei che ti prendas treis e quater tablettas da durmir enina,

duess jeu esser l'empudientscha da quei caos!

Roman
Lu ha quel gnanc ina baraca?

(Il telefon stgalina)

Silvio
Jeu astgel bein spert prender giu il telefon, ni? (pren giu il

telefon) Casa da consulenza Striauna cussegliader en damondas

vitalas, Silvio Monn .. gie ... (susdat ed entscheiva puspei a

S-FREY 2-1_Schneclas-meila


S-FREY 2-1
Schneclas-meila

durmir)

Trudi
(pren il telefon) Dunna Cavegn al telefon. Bien di dunna

Cadruvi... aha, vus havesses in termin sillas treis .. na-na, vegni

vus mo sperasvi. In problem dapli u dameins fa era buc ora las

massas... entochen pli tard. (penda si) La dunna Cadruvi sto

aunc ir tiel dentist, perquei vul ella ... (tier il Sivio) ah quei

emport'era buca bia, il Monn auda tuttina nuot. (stauscha quel

puspei anavos) Va ti puspei el cantun da setutpegiar e dierma

vinavon.

Roman
Co duei quei uss'ir vinavon. Il signur Monn dierma e quella

pegliatalpas vegn buc ordlunder.

Trudi
Entochen ussa vai jeu tut entamaun.

Roman
Mo normalmein luvreis vus buca cheu, ni?

Trudi
Na-na, jeu sun mo seglid'en per mia sora. (fa moviments da

schubergiar)

Tina
Ha quella in studio da gimnastica?

Trudi
Gie, enzatgei semegliont. Duront la lavur fa ella bia per sia fitness.

Bien pia, tuts stattan sin peis! Ei dat ina lecziun da gimnastica

gratuita!

Tuts
Va ei aunc cun vus! - Essas vus buca tschien....

6. scena
Silvio, Trudi, Tina, Roman, Laura, Sep

Sep
(entra cul guoter vit)

Trudi
(grescha) Sin peis! (tementai stattan tuts sin peis) Seser giu!

Sin peis! Seser giu!

Sep
Ti sappischetgas! Cheu ei l'uiara rutt'ora ed on tualetta la

primavera. (muoss'il guoter)

Silvio
(semein'entuorn e conta) „Beinvegnida primavera, vein spitgau

tei gia daditg“

Sep
Ah mira cheu, il cucu ei era sedestadaus.

S-FREY 2-1_Schneclas-meila


S-FREY 2-1
Schneclas-meila

Silvio
(vegn sin sia sutga tier il Sep) Co ei vies num. Haveis vus in

termin?

Sep
Jeu sun il Sep, E quels dal biro da viadi han tarmess mei.

Silvio
Sco currier ni sco tgei?

Sep
Na-na. Quels han detg, jeu dueigi mo ir vi tier il signur Monn, quel

hagi meritau aschi'in tamazi quader sco jeu ed jeu dueigi mo

grittentar empau quei pegliapiertgas.

Silvio
Quels dil biro da viadi ... han ... veramein detg enzatgei ...

(dierma puspei, ils fegls ed igl uorden da scriver dattan giun

plaun)

Sep
Quella novitad ha tuccau il Monn sil viv.

Trudi
Ussa prendas ti si da plaun quellas caussas e tschontschas pér

cura che ti vegns dumandaus!

Sep
(va sut meis'en e petg'en siu tgau) Aauuuuu! Ussa vai jeu

pitgau en miu tgau!

Tina
A quei pign tschurvi ha ei segir fatg nuot.

Sep
Ussa ei miu sacdos sefermaus en! Gida tuttina mei!

Trudi
(spedescha il Silvio anavos) Ti sas grir siper quellas damas dil

marcau! Jeu sun occupada.

Sep
(vegn sut meis'ora) Bravo Sepi. (petg'ad el ina giu per sia

schuiala) Quei has ti ussa dumignau tut persuls! Quei has ti propi

fatg bein. Sch'jeu havess spitgau sin igl agid da quellas gaglinas

cheu, havessen ei probabel anflau mei pér igl unviern sco

candeila da glatsch. (ri puspei da quei tup)

Tina
(en pei) Quei stoi jeu buca schar plascher pli ditg!

Trudi
Seser giu! Ti eis aunc buca vidlunder! (la Tina sesa puspei)

Sep
Lu vegn jeu ussa vidlunder, sas, jeu stoi aunc ir e cumprar

zuchercandel per la madretscha.

Trudi
Na miu „car Sepi, ti vegnas buc aunc vidlunder. Ti vegnas

vidlunder cura che ti vegnas vidlunder. Seser giu!

S-FREY 2-1_Schneclas-meila


S-FREY 2-1
Schneclas-meila

Sep
Ti eis schon in tec ina nauscha femnetta! Mias vaccas cargassen

tei silla corna e spedessen tei dallas Cunclas oragiu!

7. scena
Silvio, Trudi, Tina, Roman, Laura, Sep, Antonia

Antonia
(entra, in tec schenada) Perdunei ... sun jeu cheu el falliu liug?

Trudi
Sche vus vuleis ir el Coop, lu schon.

Antonia
Perquei vai jeu telefonau.

Trudi
El Coop?

Antonia
Na, buc el Coop: Miu num ei Antonia Cadruvi, jeu vai fatg giu in

termin tier il signur Monn.

Trudi
Aha, vus essas la dunna Cadruvi che ha telefonau anson!

Antonia
Gie exact.

Trudi
Pertgei schei vus buca quei immediat.

Antonia
Gie, saveis, jeu stoi lu aunc ir suenter tier il dentist pervia dad in

tractament dad ina ragisch (muossa il dent) e lu vai jeu tertgau

ch'ei fussi meglier da vegnir avon. Suenter sai jeu buca

tschintschar aschi bein pervia dalla sprezza ch'il dentist fa. Lu han

ins adina aschi'in curios sentiment cheu ella vesta ed ins ei gnanc

pli ssezza. Vegnel jeu gest vidlunder. Ni co ei quei ussa?

Sep
Gie sternamilliona, tgei uorden ei quei cheu era? (stat en pei)

Quella tschuetta sa tuttina buca  tramplergnar mo aschia neuaden

e schon vegnir vidlunder. Ti barschun da ris, dai er'a quella in

cedel!

Trudi
Sepi, sesa giu! (el sesa puspei) Dunna Cadruvi, igl emprem stoi

jeu sclarir si vus. En cheu tuts che dian ti in a l'auter e cheu dat ei

buca extra giavischs e ti has la numera tschun. Antonia Cadruvi,

cheu has ti ina sutga e ti  sesas ussa giu ed eis ina pulita

entochen ch'enzatgi damonda tei zatgei!

Antonia
Quei ... quei (balbegia) quei ei gie sgarscheivel. (pren plaz)

Jeu ... jeu stuess lu aunc ir tier il dentist.

S-FREY 2-1_Schneclas-meila


S-FREY 2-1
Schneclas-meila

Sep
(ord siu sacados pren el ina zaunga) Neu tscheu ti cara

tschuetta, Quei leu havein nus gleiti fatg. Arva la bucca. Tgeinin fa

mal?

Antonia
(scappa davos sia sutga) Per amur da tut ils sogns, nua sun jeu

era setschentada?

Trudi
Aunc adina el biro dil Monn. Sepi, pachetescha puspei tia zaunga

el sacados e ti tgagiacaultschas sesa puspei giu!

Antonia
(plein tema sesa ella puspei sin sia sutga) Nu'ei atgnamein il

signur Monn?

Silvio
 Cheu! (vegn cun sia sutga anavon) Jeu vegnel, jeu fetschel, jeu

 clomel! Tgi vegn ussa vidlunder?

Tuts
Jeu!

Trudi
Monn, fai ussa buca puspei in disuorden! Schiglioc dun jeu puspei

a ti duas tablettas da durmir.

Silvio
Dunna Cavegn, pertgei essas vus aunc adina cheu?

Trudi
Mira inaga sin quellas sutgas ... tgei vesas ti, ha?

Silvio
(mira cun egls pigns sin tuts) Sa quei constar, ein quei tschun

persunas?

Sep
(stat en pei) Bravo, il candiatat ha sis puncts!

Trudi
Mei stos ti buca dumandar, jeu sai dumbrar mo sin treis.

Roman
Signur Monn, jeu vai schon marveglias co vus vuleis dumignar tut

quei en vies stan?

Silvio
(sedurmenta gleiti puspei) Jeu vi ... s'occupar da ... da quella

caussa ...perscrutar ... prender la dretga decisiun ...

(sedurmenta)

Trudi
(stauscha anavos el) A mi tonsch'ei ussa gleiti. Sche ti eis buca

gleiti ruasseivels, stoi jeu rentar tei.

Antonia
Eis el era staus tier il dentist?

Trudi
Na, el ha mo priu treis pellas da durmir ed ussa fan quellas effect.

S-FREY 2-1_Schneclas-meila


S-FREY 2-1
Schneclas-meila

Antonia
(naiv) Da bi clar di?

Laura
El ha migrena ed el ha sbagliau la scatla.

Antonia
Ed ussa dierm'el semplamein e tgei eis ei cun sia migrena?

Sep
Ti tschuetta, jeu creiel che ti seigies aunc pli tuppa ch'jeu.

Roman
Lu meis vus dus propi bein ensemen.

Trudi
Schia mes cars, ussa dat ei ina terapia en gruppa.

Tina
Quei ei lu il pli tschuff che jeu vai schon udiu! (leva si)

Roman
(stat er'en pei) Cun mia vischina terapia en gruppa?! Lu sai jeu

gest ir ella casa da stuornadira!

Laura
Pren lu era cun tei tiu tgaun. Lu havein nus puspei ruaus en nies

quatier.

Antonia
Mo per tut quei vai jeu buca peda, jeu stoi gie ir tiel dentist.

Sep
Mia cara tschuetta, il di ha era per tei 24 uras!

Trudi
Buca s'alterei, tut vegn bien. (tuts che sesan puspei)

Sep
(tier il Roman) Pertgei eis ti atgnamein cheu?

Roman
Quei scrivel jeu segir buc a ti silla tabla nera. Quei va tier a ti ina

miarda!

Sep
Has ti a casa ina cara dunna, ni plitost ina tgutga ni forsa schizun

ina sgagia?

Laura
Na, a casa ha el ina vipra! (leva si)

Roman
(era sin peis) Mo tiu vegl ei il pli grond bueder e pugnier ch'ei dat

en vischnaunca! (sco dus cots)

Laura
Sche tiu „Bläcky“ vegn aunc inaga en nies curtgin, sturnescha miu

um quel!

Roman
E sche tiu gat scarsa aunc inaga en miu iert, siettel jeu giu quel!

Sep
(dat segls dil plascher) Mo dei in a l'auter! Mo dei in a l'auter!

Hop Schviz, hop Schviz!!!

S-FREY 2-1_Schneclas-meila


S-FREY 2-1
Schneclas-meila

Trudi
(dat denteren) Quei ei buc in matsch da boxa. Sesi puspei giu!

(omisdus sesan puspei mo cul dies encunter l'auter. Tier il

Sep) E ti puranchel. Nus essan buca cheu tier in giug da ballapei!

Sep
Mo quei ei aunc pli interessant che tier nus cura che las vaccas

sepugnan.

Antonia
Va quei aunc ditg, jeu stuess numnadamein aunc ir tier il dentist.

Sep
Ti sas lu schon far la fuera e lu aunc la schuenta cun tiu dentist.

Trudi
Exact. En cheu vegn ei buca tschintschau ton, mobein tedlau.

Tina
(stat sin peis) A mi tonsch'ei ussa. En cheu va ei tier sco el

milieu.

Sep
Tgei ei quei, in milieu?

Antonia
In quartier sin vias puleinas.

Sep
(studegia) Ha?

Trudi
Quei ei sche mintgin e mintgina  va cun mintgin e mintgina e ...

Sep
Lu di tuttin'ei per romontsch. In puf matei!

Roman
Il tat dallas alps sa tgei che quei ei?

Laura
Quei cavrer gnanc sa ch'ei dat duas sorts da carstgauns.

Sep
Cheu has ti sbagliau scosauda. Ni creias ti che la cigogna porti ils

vadials, ils anseuls ni fors'era ils pops sill'alp da Malamusa. Mo

sche tuttas fussen sco ti si Malamusa, fuss la populaziun schon

daditg mort'ora si leu.

Laura
Ti eis in maldulau rubiesti e perquei eis ti aunc ledis...

Sep
Has ti in'idea! Jeu vai ina cara e sche jeu saultel cun ella da

perdanonza, pos ti nuota suenter. (canterlescha il „Zillertaler

Hochzeitsmarsch“ tschappa la Laura e galopescha cun ella

sulla tribuna)

Silvio
(vegn culla sutga anvon, stat en pei e scadeina cun dus

ordinaturs sin la meisa) Ruaaaauuuussss!!! Tgei chilbi ei quei

era cheu en miu biro? Quei ei ina seriusa firma e segir buc in parc

S-FREY 2-1_Schneclas-meila


S-FREY 2-1
Schneclas-meila

da divertiment!

Sep
Collega, ti eis informaus falliu. Nus havein fatg orda tia „seriusa

firma“ in puf ed ina sera da sault.

Silvio
Dunna Cavegn, tgei haveis vus era fatg orda miu biro?

Trudi
Tgei malfatg duess jeu puspei haver comess? Dasperas emprovel

jeu mo da spindrar vossa baraca che va dall'aua giuadora.

Silvio
Jeu creile che jeu hagi piars la survesta.

Sep
Quei vegn avon ella megliera familia. (sesa puspei) Ed ussa pren

il  Sep puspei pulit plaz sper il tgiet e sias biuas. Na bi, bi, bi,

biulas, biulas!

Tuts
(recloman)

Trudi
En quei cass savessen nus entscheiver culla terapia da gruppa.

Silvio
Haveis vus ordinau quei? Ina terapia da gruppa?

Sep
(stat si) Sin quell'idea ei il barschun da ris vegnida tut persula.

(spert pren el puspei plaz)

Silvio
Fagein nus cuort, tgi vegn ussa vidlunder?

Tina
Ton sco jeu sai, sun jeu stada cheu igl emprem ed jeu vai la

numera in. (va tier el cun siu cedel)

Sep
(stauscha naven ella) Jeu vai zuar la numera quater, mo jeu

drovel mo spert in'informaziun.

Silvio
Aschia va quei secapescha buca. Ussa van tuts ella stanza

dasperas e spetgan.

Trudi
Haveis udiu, il schef spedescha giuadora vus. Vegni, mo quei in

tec dalli, dalli.

Sep
(pren ord il sac dallas caultschas zacontas schneclas-meila)

Mirei, cheu vai jeu aunc zatgei pauc dallas nov. (fa amogna)

Vuleis vus era zacontas schneclas-meila?

Roman
Sin quellas sai jeu desister.

S-FREY 2-1_Schneclas-meila


S-FREY 2-1
Schneclas-meila

Laura
Tgei ha quei tartogn schiglioc aunc en ses sacs da sias

caultschas?

Sep
(muossa) Ina corda, in cunti da sac ed il fazalet da nas. (tuts che

tschuorran lur nas) Fagei tuttia buc aschi da heicli. Quellas

schneclas-meila ein propi dultschas e dad ina veglia sort da meila.

Quella sort ei schizun registrada tier la specia rara.

Antonia
Leu paghel jeu mintg'onn ina contribuziun. Quell'instituziun

procura che veglias sorts mierien buc ora. Schibein tier las flurs

sco era tier ils animals.

Roman
Sche mo quels dus ein era buca registrai tier la „specia rara“!

Trudi
Ussa calei e vegni cun mei. (tuts, priu ora la Tina, van giu ella

stanza dasperas)

8. scena
Silvio, Tina, Sep

Silvio
(va davos meisa) Schia dunna Capeder ... ed ussa tier vus.

Tina
(pren plaz sin ina sutga ni fors'era sin canapè) Sco vus saveis,

vai jeu dau a miu um in ultimatum. Jeu vi finalmein saver co ei stat

cun nossas finanzas.

Silvio
(la sien surpren plaunet puspei el) Gie-gie ...schia, schia. Co ha

el lu reagau?

Tina
Quel ha fatg sc'in stuorn, griu e fiers la pli biala vasa da

finiastr'ora. (sgnufla en siu fazalet)

Silvio
Ah gie.

Tina
En sia grett ha el griu, „il Monn duess ins liquidar ni serrar en.

Aschi'in trottel dat ei buca duas ga. Tgei schei vus da quei?

Silvio
Gie. (sedurmenta)

Sep
(vegn dalla stanza dasperas) Ti mia biula, has ti forsa viu miu

sacados?

Tina
(singlutta) Tgei va tiu tup sacados tier a mi. Jeu savess bargir.

(bragia)

S-FREY 2-1_Schneclas-meila


S-FREY 2-1
Schneclas-meila

Sep
Il Monn ei in fredaschubas en uorden. Quel sa mulestar tei en

sien.

Tina
Nuot fa el, schuber nuot. (bragia)

9. scena
Silvio, Tina, Sep,Trudi, Antonia

Trudi
(vegn ensemen cull'Antonia ord la stanza dasperas) Vegni

spert, quels dus ein dai els cavels e semazzan aunc!

Antonia
Quei ei aschi trest. (ella bragi'era)

Sep
(conta) „So ein Tag so wunderschön wie heute, so ein Tag der

sollte nie vergehn“.

Silvio
(sededesta) Tgi? Tgei? Nua?

Trudi
Il Schmid e la Bruggera sepetgan pervia dad ina seiv, pervia da

rosas, murdidas da tgauns e pischergnems da gats.

Silvio
Mo negina panica. Jeu sun ussa cheu dil tuttafatg!  Ussa sa ei

schabegiar lidi nuot pli.

Antonia
Cheu eis ei aunc mender che sin la sutga da tortura dil dentist.

(schigenta giu las larmas)

Sepi
Havesse teniu neu, fusses ti schon daditg liberada da tiu dent ...

mo ussa vai jeu fom. (pacatesch'ora siu sacados ch'el ha

anflau sin sia sutga)

Trudi
Sepi, quei vegn gnanc en damonda! Tias purtgarias schubregiel

jeu segir buc aunc!

Silvio
Per gliez stueis vus buca s'empitschar. Tier mei schubregia la

dunna Venzin.

Trudi
Casualmein ei la dunna Venzin mia sora e mia sora ha il

vidruscal. E perquei sun jeu cheu.

Silvio
Lu vai jeu munchentau zatgei.

Sep
(maglia e smagliazza ch'ins sa buca surudir)

S-FREY 2-1_Schneclas-meila


S-FREY 2-1
Schneclas-meila

Trudi
Teidla Monn, cun tias tablettas has ti buca mo munchentau igl

entir avonmiezdi,  ti has quasi procurau per ina mesa fin dil mund.

Tina
Sep, sas ti buca magliar in tec cun maniera. Nus essan buca cheu

el nuegl da pors.

Sep
Tgei dat ei schon puspei da reclamar. A casa tuts che maglian

aschia. (cun bucca pleina) Levas era in toc salami?

Tina
Segir buca. Il datum da quel ei segir schon daditg sparius.

Sep
Quel vai jeu survegniu da Nadal. Jeu quetel che quel gust'ussa

propi bein.

Tina
Quel cheu fa aunc che jeu stoi rietscher.

Antonia
Ei quei salami dad in piertg da launa. Ils pors da launa s'audan

era tier la specia rara.

Sep
Na, quel vai jeu dil Migro.

Silvio
Vies sussurem e vies dafar cheu fan che jeu sedurmentel gleiti

en. (sestenda) Igl ei aschia sco sch'in dutg platschergnass sur

ina biala prada el temps da primavera.

Sep
Amen.

10. scena
Silvio, Tina, Sep, Trudi, Antonia, Roman, Laura

Roman
(vegn dalla stanza dasperas cun ina fatscha sgarflada, la

camisch'aviarta, ils cavels spelai e mo cun in calzer) Quei gat

selvadi ha bunamein cavau or'a mi ils egls. Quella stria veglia!

Sep
E schon ei naschiu ord il dutg ruasseivel in dargun selvadi.

Roman
(scroll'il Silvio allerts) Signur Monn! Fagei tuttina zatgei! Mirei

inaga sin mei. Mia fatscha, mia vestgadira! Jeu pretendel

indemnitad!

Silvio
(aunc en sien) Essas vus vegni sut in auto en?

Roman
Na sut quella splattera, quei dragun dad ina femna! Quei sto

quella engaldir.

S-FREY 2-1_Schneclas-meila


S-FREY 2-1
Schneclas-meila

Antonia
(entscheiva a bargir) Quei ei tut aschi trest ... aschi trest.

Laura
(vegn era tut spelada e cun il calzer dil Roman, ord la stanza

dasperas) Schmid – Schmid! Quei cheu vegn car! (fiera suenter

ad el il calzer) Ti vegns a pagar entochen che ti vegns blaus.

Roman
Cheu sas ti aunc spitgar ditg, gie entochen la levada dils morts!

Tina
Quei ei gie sgarscheivel. Sche mo jeu fuss stad'a casa.

Trudi
Negin ha detg che ti stoppies vegnir cheu.

Roman
Laura, jeu accuseschel tei pervia da maltractament corporal.

Laura
Ed jeu accuseschel tei pervia da mulestem sexual!

Roman
Jeu?! Mulestau tei sexualmein?! (da surengiu) Gnanc en sien

vegness quei endamen a mi!

Sep
Gie Roman, cheu sun jeu dil tuttafatg da tiu meini! (mira silla

Laura) Gie, gnanc en sien!

Laura
Ti eis era buc in bi.

Sep
Engrazia semegliont.

Antonia
Pervia da vus vegn jeu aunc memia tard tier il dentist.

Trudi
Sche lu va tuttina. Negin che retegn tei cheu.

Antonia
Quei va tuttina buca, ussa ch'ei vegn propi interessant. Schiglioc

munchentel jeu aunc il „Happy End“.

Roman
Cheu dat ei negins „Happy Ends“. Gnanc avon il derschader.

Laura
Cun in tal tgaugries segir buca.

Tina
Quei porta gie nuot, ussa mon jeu a casa. Jeu vai numnadamein

avunda da quei sescagnem. Sfarlatau igl entir avonmiezdi ed in

cussegl vai jeu era buca survegniu.

Trudi
Ussa vegn ei fatg uorden cun quei disuorden. (pren zatgei da

scriver) Tuts che survegnan in niev termin, quel dad oz ei

gratuits.

S-FREY 2-1_Schneclas-meila


S-FREY 2-1
Schneclas-meila

Tina
Per quel havess jeu era pagau nuot. (giu)

Trudi
(scriva) La Tina Capeder (mir'entuorn) Ah, quell'ei schon ida! Lu

havein nus la Laura ...

Laura
Mei stos ti nuota scriver si, jeu vegnel damaun.(giu)

Trudi
Bien, lu havessen nus aunc il Roman Schmid e l'Antonia Cadruvi.

Sep
E tgei eis ei cun mei? Sun jeu negin.

Trudi
Di finalmein tgei che ti giavischas e lu sas ti puspei ir.

Sep
Atgnamein vai jeu vuliu dumandar il signur Monn zatgei, mo quei

dormulent ei puspei el mund dils siemis.

Roman
Buca ditg pli. (zaccud'il Silvio) Sededesta. Il temps da

giuventetgna ei vargaus.

Silvio
Eis ei schon damaun.

Roman
Na, nus havein gleiti miezdi.

Silvio
Tgei cletg, lu dat ei gleiti gentar.

Trudi
Cheu ein ils nums da quella glieud che drovan aunc in niev

termin.

Silvio
Na, quei astga buc esser. Tut quei ei gie cumbinau cun ina massa

lavur.

Trudi
Propo lavur. Jeu less uss'aunc bugen mia paga. (tonscha vi siu

maun)

Silvio
Per tgei era? Vus haveis gie buca schubergiau la davos'ura.

Trudi
Na, aber mirau che vossa clientella tuorni puspei.

Silvio
E per quei tec lavur vuleis vus paga?

Trudi
Gie, exact 300 francs.

Silvio
(pren ord il truchet dalla meisa da scriver ils daners) Cheu ...

prendei quels 300 francs e schei mei cumbien, Jeu less finalmein

miu ruaus. Jeu vi nuot auter che durmir.

S-FREY 2-1_Schneclas-meila


S-FREY 2-1
Schneclas-meila

Trudi
(dumbr'ils daners) Secapescha, schef.

Silvio
Ed aunc enzatgei, vus viel jeu mai veser pli cheu en quei biro,

capiu!

Trudi
Cheu stos ti haver negina tema. Damaun ei mia sora segir puspei

en pei.

Sep
Halt. Mo igl emprem stoi jeu aunc haver ina informaziun. Quels dil

biro da viadi han tarmess mei.

Silvio
Pertgei ual tier mei?

Sep
Quei ei numnadamein aschia. In'entir'ura vai jeu detg a quels dil

biro da viadi, che jeu vegli far in viadi ell'America.

Silvio
Tgei ha quei da far cun mei?

Sep
Buc idea. Quels han semplamein buca vuliu capir, che jeu

vegli buca dar dapli che 500 francs per quei viadi ell'America.

Antonia
Mo Sep, in viadi ell'America cuosta silmeins 2000 francs.

Sep
Mo jeu paghel buca dapli che 500 francs. E lu han ei detg, che jeu

dueigi ir vi tiel Silvio Monn, quel hagi adin'in'ureglia aviarta per da

quels tubels sco jeu.

Silvio
Quei astga buc esser ver.! A mi vegn ei avon sco sch'in'entira

cascheda vaccas trampergnass sur mei ora.

Sep
(dat ad el zacontas schneclas-meila ch'el pren orda sac)

Quellas vaccas fan nuot a ti. Ti stos mo dar ad ellas zacontas

schneclas-meila. Quellas han ellas numnadamein fetg bugen.

Sivlvio
(sedurmenta puspei en sur la meisa da scriver)

TENDA

Rueras, ils 15 da november 2023

S-FREY 2-1_Schneclas-meila


S-FREY 2-1_Schneclas-meila


S-GIGE 1-1
1

La stria da Dentervals
Drama historic da Hubert Giger
cun notizias ed introducziun en tudestg da René Schnoz
(presentaus a Sontga Gada/Mustér il matg e zercladur
2019).

Persunas :

Onna dil Gieri Pign, numnada Onna Pintga (55 onns plus)
gronda rolla

Anna : sia beadia (12-16 onns) rolla masauna

Martin de Mulin : il nevs dall’Onna ed aug dall’Anna (35 onns)
rolla pulit gronda

Urschla de Mulin : sia dunna (35 onns) rolla pintga

Nesa : lur feglia pintga (7 onns) rolla pintga

Mistral Ludivic de Latour (40 plus) gronda rolla

Scarvon Gion Paul (25-60) rolla pulit gronda

Ueibel Giuli (20-30) rolla pulit gronda

Sur Stiafen (40 plus) rolla masauna

Muniessa Maria : sia sora (40 plus) rolla pintga

Gada Fontana: ina perdetga (20 - 40) rolla pulit gronda

S-GIGE 1-1_La stria da Dentervals


S-GIGE 1-1
2

Giulia Padrutt: ina perdetga (rodund 20 – 40) rolla pulit gronda

Giachen : ina perdetga (40 plus) rolla pulit gronda

Giusep :  in um vegl (60 plus) rolla pulit gronda

In buob grond (12 onns) rolla pintga
Toni (8 onns) rolla pintga
Barla (7 onns) rolla pintga
Buobs e buobas

Il hentger (discuora nuot) (20-70) rolla pintga

Statists : Derschaders, umens e dunnas

Pia duvrein nus cun text :
5 femnas, 1 giuvna, 1 buoba
7 umens, 1 buob masaun
Senza text :
pievel per processiun, derschaders, purs, ca. 20 tocs.

notizias :
derschaders stattan in suenter l’auter sin peis e cloman:
la peina da mort
duront che Onna raquenta detga giogan dus ella, pantomima

S-GIGE 1-1_La stria da Dentervals


S-GIGE 1-1
3

Introducziun

Tgi era quei, ina stria? Quei ei la damonda principala, ed il
drama emprova da rispunder quella damonda. Ina stria (ella
realitad dils process encunter strias) ei buca quella persuna che
nus enconuschin dallas praulas e detgas : ina femna cun cavels
sburritschi, egls cotschens, nas git e dus dents marschs
davontier. Na, ina stria (ni in striun) eran persunas sco ti ed
jeu. Ei saveva tuccar mintgin, vul dir : Ei duvrava pauc ni nuot
e la dertgira criminala dad in cumin instradava in process.
Ils biars process encunter strias ha ei dau da ca. 1650 - 1700 el
Grischun (Treis Ligias). Probabel han varga 500 persunas stuiu
murir, e quei schibein en regiuns catolicas sco reformadas. En
Surselva ein ca. 100 persunas vegnidas truadas alla mort. La
giuvna, Barbla Christ Waulser da Vuorz, veva 13 onns ed ha
stuiu murir sco stria igl october 1652. A Val ein 15 affons
denter 7 e 12 onns vegni surdai alla inquisiziun a Milaun per
ch’els vegnien instrui en la ducrina catolica.
Mo il temps dallas strias ei buca vargaus. Ozilidi vegnan aunc
adina persunas persequitadas e mazzadas surtut en tiaras
dall’Africa e dall’Asia, perquei ch’ei vegn pretendiu ch’ellas
seigien strias e ch’ellas fetschien donn a carstgauns.
Il drama « La stria sto murir » sebasa sin fatgs reals ch’ein
capitai 1675 el cumin dalla Cadi. En ina notizia el Kopialbuch da
Breil scriva il mistral Ludivic de Latour che 28 persunas seigien
mortas cu el e siu fegl eran mistrals igl onn 1675. Il toc da
teater muossa co ina persuna vegn suspectada e truada alla
mort. Ella vegn perfin torturada, per che la « verdad vegni alla
glisch », sco ei stat scret els protocols da process encunter
strias. Las autoritads, «  igl oberkeit », vulevan « ragischar ora
il mal e plantar il bien » (era quei ei citats ord tals protocols).
La glieud era orientada sur da dils process, perquei ch’il plogn e
la sentenzia encunter ils accusai vegnevan prelegi publicamein.
Deplorablamein ein ils protocols da process encunter strias el
cumin dalla Cadi buca pli avon maun. Mo perquei che quels
process ein identics els cumins (Gerichtsgemeinden) dallas
Treis Ligias savein nus presentar els en in drama.

S-GIGE 1-1_La stria da Dentervals


S-GIGE 1-1
4

Cuntegn

1. Per vias e streglias.
La glieud tschontscha sur da striegn e sur da strias. L’Onna
Pintga duei era esser ina stria. Denton raquenta lezza alla Nesa,
sia biadia pintga, ina detga sur dalla stria da Matergia. Affons
fan giugs sur da strias.

2. Las perdetgas.
Perdetgas (era dus affons) vegnan en casa cumin. Mo il nevs
dall’Onna Pintga, il Martin de Mulin, critichescha igl oberkeit,
perquei che sia onda vegn suspectada. La finala camonda il
mistral d’arrestar l’Onna.

3. L’Onna survegn visetas.
L’Onna raquenta a sia biadia sur dalla lavina che ha satrau ses
geniturs. Martin de Mulin fa quitaus, pervia dallas famas che
dian che si’onda seigi ina stria. Il plevon sur Stiafen avertescha
l’Onna da far frunt al puccau dil striegn. Igl ueibel (polizist)
Giuli vegn e di ch’el vegli maridar l’Anna.

4. La dertgira criminala seraduna.
Ils derschaders ein serimnai. Il mistral porta plogn encunter
l’Onna e camonda dad ir el « liug dalla verdad » per torturar la
perschuniera. Sur Stiafen e sia sora, la muniessa Maria, han ina
dispeta sur dalla damonda, sch’igl ei lubiu da torturar persunas
e sche las strias san sgular.
L’Onna confessa quei che vegn renfatschau ad ella.

5. Il Crest la fuortga.
Igl ueibel vegn cun l’Onna, per che l’Anna sappi tschintschar ina
davosa gada cun sia tatta. Martin de Mulin insista che sia dunna
e sia niaza stoppien fugir. Giulia Padrutt ha schliata cunscienzia,
perquei ch’ella ha dau perdetga encunter l’Onna.
Lu vegn il mistral e prelegia la sentenzia encunter l’Onna. La
finala sto la stria murir.

S-GIGE 1-1_La stria da Dentervals


S-GIGE 1-1
5

1. Per vias e streglias
Musica
Erzählerin : uf am Dorflplaz treffan sich d’Gada, d’Giulia, da
Giusep und da Giachen. Da Giulia hät grad a schwarzi Katz
kreblat, as gönd Grücht uma vo Hexa, d’Onna Pintga wird
verdächtigt, es herrscht an ufgheizti Stimmig.

1. 1. (Gada, Giulia) Sin plaz cadruvi/plazza communala. Ina
fontauna.  Gada Fontana ha in risti (ni ina sadiala) , frestgenta
la fatscha cun aua dalla fontauna.

Gada :
VARIANTA 1 :
Tgei calira. Quei step cheu … Dapi dis ha ei buca pluiu. Il fein
secca sin peis. Quei ei sco strienau. Ti raschlas, ed il fein va si
en flucs.  La stad vargada eisi stau il medem. Schetg e pir che
schetg sco’l tgil dil bau. Nus vein fatg pauc fein ed aunc pli pauc
risdiv … Jeu audel aunc oz co la biestga fageva e burleva igl
unviern en nuegl, perquei che nus vevan buca fein … Per nuot
ein duas vaccas buca crappadas … Sche quei va vinavon aschia,
lu  …

VARIANTA 2 :
Tgei aura da fugir ! Ei plova e plova senza calar. Quell’aua fa
schmarschir il fein. Epi stuein nus aunc temer che las bovas
vegnan. Sco quella digl atun vargau che ha satrau in nuegl cun
biestga e tut. E lu pér tut quell’aua che vegn cul flum. Jeu tem,
jeu tem …
Quei ei strienau … Sche quei va vinavon aschia, lu paupra nus
…

Giulia Padrutt vegn en in tempo e cupetga bunamein cun Gada.

Gada : Zacherdis. Sas buca mirar nua che ti vas. Quei vess dau
la dètga scadenada. E nus omisduas giun plaun, e ti sin mei.

S-GIGE 1-1_La stria da Dentervals


S-GIGE 1-1
6

Giulia (po strusch trer flad) : Na na Gada  … Jeu vi nuota vegnir
sin tei … Mo bein, sche ti fusses in um, lu … (ella ri).

Gada: Tgei tschontschas tup, Giulia.

Giulia: Jeu hai viu in giat ner.

Gada : Cun quella prescha che ti vevas hai jeu tertgau ch’ei
seigi silmeins in uors.

Giulia: Sas crer ni schar star: Quei giat ei siglius en a mi. Tut
agraden. (Ella muossa in bratsch) Mira, cheu ha el sgarflau.

Gada : Tgei far da pop pervia dad in giat che sgrefla in tec!
Ch’ins sa far in tal hantieri! Da quei leu hai jeu quasi mintga di.
E sch’igl ei buc in giat che sgrefla, lu eisi schiglioc zatgi che
mulesta  …

Giulia: Tgi?

Gada (ils mauns en crusch): Marveglias cun siat ureglias. Sche
tgei eisi pia stau che ti eis scappada sco sche ti vesesses quel
dalla tegia sut?

Giulia (bunamein desperada): O sas buca: In giat ner ei buca
semplamein in giat ner!

Gada: Veva el mo treis combas e persuenter ina liunga cua?

Giulia: Gada, ti mo fai beffas. Aber jeu ditgel a ti: Mias combas
tremblan aunc adina.

S-GIGE 1-1_La stria da Dentervals


S-GIGE 1-1
7

Gada (surri): Mias combas tremblan era mintgaton, aber buca
pervia d’in giat.

Giulia (pren Gada per las schuialas): Capeschas aunc adina
buca ? In giat ner sa esser ina stria ! Ti sas bein era che las
strias san semidar en tiers. Ed uss, creias finalmein?

Gada: Tgei duei jeu crer ?

Giulia (vul ir): Sche lai star e sufla a mi nua ch’jeu manegel !

Gada (tegn anavos ella) : Seigies buca aschi permalada ! Jeu
sai gie tgei ch’igl ei cun giats ners e strias.

Giulia : Quei giat ei siglius en a mi. E sas tgi ch’ jeu hai viu
suenter quei schabetg?

Gada : Tgi?

Giulia : L’Onna Pintga. Ella ei vegnida sperasvi ed ha gnanc
salidau mei.

Gada : Ti has matei era buca salidau ella, ni?

Giulia: Quei ei buc il medem. Patratga inaga, Gada. Ti vesas
gl’empren in giat ner, e suenter l’Onna Pintga. Capeschas ?
(ella muossa cul det encunter la tempra).

Gada : Matei ch’jeu capeschel ! … Jeu sun la finala buc in tgutg!

Giulia: La stria ha empruau da far zatgei dil mal a mi. E quei ei
gartegiau. Uss hai jeu mal ina comba.

S-GIGE 1-1_La stria da Dentervals


S-GIGE 1-1
8

Gada : Ti has adina mal zanua. Inaga eisi il venter, lu in calun ;
ed uss eisi ina comba.

Giulia : Basta. Jeu stoi ir … Sche ti vul buca crer, fai miarda …
Mo ti stos lu buca vegnir tier mei, sche quei giat seglia era en a
ti …

1. 2 (Gada, Giulia, Giachen, Giusep)
Ella vul ir, mo targlina, perquei che dus umens vegnan. In ei
vestgius in tec meglier (Giachen, capiala, il libroc ed il tschiep
sin bratsch) che l’auter (Giusep, in um pli passau, cavels e
barba grischa, caultschas scarpadas).

Giachen: Uella, vus duas. Co fuss ei cun star in tec da
cumpignia ?
Gada : Uss vegn quel puspei e fa da grond cun siu toc lenn en
bucca.
Varianta 1 :
Giachen : Buna sera, Vus duas. Da quella steppadad fuss ei
meglier da star ell’umbriva, neve? (el pren giu la capiala)

Varianta 2 :
Buna sera, Vus duas. Da quell’aura fuss ei meglier da star en
sut.

Gada:

Varianta 1 :
Da quels sco ti san schon star ell’umbriva.

Varianta 2 :
Pertgei meis lu per las streglias ?

Giulia: Jeu ditgel a vus : il mender ei sch’in giat ner seglia en a
ti!

S-GIGE 1-1_La stria da Dentervals


S-GIGE 1-1
9

Giusep (viers Giachen): Tgei ha ella detg, Giachen?

Giachen : Nuot ha ella detg. Teidla sche ti vul, schiglioc lai star.
Mo di a mi, Giulia, nua ha el sgarflau?

Gada: La Giulia pretenda che quei giat ner seigi stau l’Onna
Pintga.

Giusep : Tgei?

Giachen : L’Onna seigi ina stria.

Giusep : Quei hai jeu schon udiu. Mo vus stueis buca dar da
crer a mi che l’Onna seigi ina stria.

Giulia (vietia): Negin vul crer ei!

Giachen: Jeu hai adina schon tertgau ch’ei seigi buca zatgei
schuber cun quella femna. Star stat ella odem il vitg en ina
baita che dat bunamein ensemen, e sia paupra biadia sto star
cun ella!

Giusep : Ei dat schon strias, aber buca cheu tier nus!

Giachen: (Metta si la capiala, pren la pipa ord sac, dat  tschiep
e libroc al Giusep ed entscheiva a stuppar tubac, Gada e Giulia
miran plein smarvegl) Las strias ston ins metter avon dertgira,
emporta buca tgi ch’igl ei, sch’igl ei bialas (mira sin Giulia) ni
meins bialas (mira sin Giulia).

Giusep: Forsa stuess ins far il medem cun enqual striun.

S-GIGE 1-1_La stria da Dentervals


S-GIGE 1-1
10

Giachen (mira sin el perplex): Tgi manegias? Dai adatg tgei che
ti dias !

Giulia:  Quei giat … Jeu hai pigliau tema, mias combas tremblan
aunc adina.

Giachen (envida la pipa e s’avischina alla Giulia) : Pervia dil
giat ? Gliez ei nuota bien … Mo teidla, Giulia, jeu sun in um
ruasseivel e raschuneivel …. Jeu savess schon gidar …. (El
metta in bratsch silla schuila dalla Giulia) Jeu manegel, sche ti
vul vegnir puspei pli ruasseivla … Tgei manegias, savess ei dar
zatgei cun nus dus?

Giulia (untgescha el) Jeu vi buca vegnir pli ruasseivla ! E nut
dat ei cun nus dus! Insumma nuot, che ti mo sappies! Ti stos
buc tertgar che ti sappies far tut, mo perquei che ti vas entuorn
cun tiu toc en bucca.

Giachen: Quei ei buca mo x in toc, mia buna … (el streha sur la
pipa vi) … quella pipa hai jeu survegniu digl uestg da Como.

Gada : Digl uestg?

Giachen : Gie. Quei ei stau cu jeu, il sur Stiafen ed aunc
entgins auters plevons, vein astgau far ina viadi da pelegrinadi
tochen giu Como. E lu ha sur Stiafen detg ch’jeu savess
daventar caluster. Ed igl uestg ei era staus da quei meini ed ha
schenghegiau sia pipa a mi.

Giusep : Tgi che crei vegn salvs!

Giulia (vilada) Vus tschintscheis dad uestgs e calusters e pipas,
e negin teidla sin mei.

S-GIGE 1-1_La stria da Dentervals


S-GIGE 1-1
11

Gada: Bein, Giulia. Quei ch’ei schabegiau cun tei stuein nus
raquintar al mistral.

Giusep : Sche stei, nuot auter ! Uss vulan quellas dunschalas ir
a purtar puglinas.

Giulia (vietia siper el) La dunschala sas ti lu metter … (ella fa
smanis )

Gada (tegn anavos ella) : Uss, Giulia, fai mo empau.

Giulia : Mo sch’ei dat strias sto il mistral far uorden.

Giachen : Jeu sun cumpleinamein da tiu meini.

Giusep (beffegia): Jeu sun lu buca cumpleinamein da tiu meini.

Giachen : Jeu hai udiu ch’ei fan perfin vegnir il hentger.

Gada : Lu paupra zatgi. Quel vegn si da Cuera cun sia spada
schi lada sco’l dies dad in vadi.

Giusep : Tgei?

Giachen (vietis): Tgei, tgei ? … Has flucs ellas ureglias ? …Ti mo
lai ual. Sch’il hentger tschentass la spada sin tia totona, lu less
jeu mirar tgei che ti schesses.

Gada : Lu eisi memia tard da dir zatgei. E per dir la verdad :
Jeu vess tema ch’el tuccass buc endretg ed ins fuss gnanc
morts per propi (ella sescrola dallas sferdurs).

Giusep : Quei leu stos nuota temer. Il hentger enconuscha sia

S-GIGE 1-1_La stria da Dentervals


S-GIGE 1-1
12

lavur. Quel leu tila si la spada tochen ch’el savess schizun
tagliar in cavel. Ina frida beinmesirada e tia cavazza ei naven.
(eventualmein pren Giusep la capiala dil Giachen ed ina sigir,
ed el fa sco sch’el less far empermiez la capiala sin in burel, mo
Giachen vegn da prender naven ella).

Giachen : Tier tei fuss jeu buca schi segirs. Ti cun tia totona sco
quella d’in taur. Forsa stuess il hentger dar duas gadas, tochen
ch’ella fuss naven.

Gada : Paupra quel che vegn pil tgau pli cuorts, lez va lu buc
entuorn pli senza tgau. Quei ha mo sogn Placi saviu far.

Giusep : Donn fagess ei en scadin cass buc, sch’in ni l’auter
vegness pil tgau pli cuorts.

Giachen : Jeu sun cumpleinamein da tiu meini.

Giusep (fa suenter en tun da beffa e dat puspei tschiep e libroc
ad el): Mo jeu sun buca cumpleinamein da tiu meini.

Giulia : Vus umens tschintscheis da spadas e da glieud senza
tgaus … Jeu hai tut sferdurs che van.

Gada: Ti has raschun, Giulia. Neu, damaun mein nus tiel
mistral.

Giachen: E tgei eisi uss cun mei, Giulia ?

Giulia (scrola il tgau e va) Nuot eisi.

Gada : Vesses schon giu mustgas, ha ?
Ella va suenter a Giulia.

Giusep : Tgei di ella ?

S-GIGE 1-1_La stria da Dentervals


S-GIGE 1-1
13

Giachen (vietis) : Tgei, tgei, … ti tschappatalpas … Teidla sche ti
vul, e schiglioc lai star. Mira leu, uss ein ellas idas.

Giusep : Lu mein nus era. E ti studegia l’autra ga, tgei che ti vul
dalla Giulia.

Els van en l’autra direcziun.

Musica.
Erzählerin : D’Anna isch d’Enkelin vor Onna Pintga, sie hät
wieder kai Milch kriagt vo da Nochbura, ma grenzt si und ihr
Tatta us, da Weibel Giuli hät aber a Aug uf sie gworfa.

1. 3 (Anna, Ueibel) Anna vegn davos clavau vi cun ina sadiala.
Ella sesa sin baun e tschenta la sadiala giun plaun. Igl ueibel (in
um giuven, vestgius en mondura grischa, la capiala da péz enta
maun) ha viu ella e s’avischina.

Ueibel : Mira, mira! L’Anna dall’Onna Pintga. Nua vas?

Anna: Jeu sun ida per latg.

Ueibel: Epi? Has survegniu empau?

Anna: Na, puspei nuot.

Ueibel : Na gliez, ch’ei pon buca dar in tec latg a ti. Tier tgi eis
stada?

Anna : Tiel Barclamiu.

S-GIGE 1-1_La stria da Dentervals


S-GIGE 1-1
14

Ueibel : Lu crei jeu schon che ti has survegniu nuot. Quei leu ei
il dètg rempli, in racher e ranver nundetg.

Anna: Na, quei ei buca ver. Tochen uss ha el adina dau latg a
mi ed a mia tatta.

Ueibel : E quella ga ha el dau nuot. Tgi sa pertgei?

Anna : Jeu sai buc. Il Barclamiu ha mo detg che zatgi hagi
strienau sias tgauras e che quellas dettien buca latg pli.

Ueibel : Tgei caussas ! Strienau sias tgauras. Forsa ha el
strienau sez ellas, perquei ch’el dat strusch da magliar ad ellas.
Buca da smarvegliar, sch’ina suenter l’autra schigia vi.
El sesa sper l’Anna e vul prender ella per in bratsch, mo ella
sefa libra.
Jeu vess schon dau in tec latg a ti. Mo jeu hai ni vaccas ni
tgauras. Sas tgi ch’jeu sun?

Anna : Gie, Vus essas igl ueibel Giuli.

Ueibel : Exact. E sas era tgei ch’ei mia obligaziun?
Anna dat buca risposta.
Mintgaton stoi jeu metter en perschun da quels che fan buc
endretg. Duei jeu ir e metter a ferm il Barclamiu?

Anna : Na, buca fagei quei.

Ueibel (surri) E tgei fas per ch’jeu mondi buca per el?

Anna : Tgei manegeis Vus ? Ella ruchegia in tec naven.

Ueibel : Mo, mo. Jeu fetsch nuot a ti.

S-GIGE 1-1_La stria da Dentervals